cyanic-selkie/wikianc huggingface dataset:
ಸಿನರ್ಜಿ (ಸಹಕ್ರಿಯೆ)
ವಿಷಶಾಸ್ತ್ರೀಯ ಸಿನರ್ಜಿ
ಉದಾಹರಣೆಗೆ, ಕೀಟನಾಶಕಗಳ ಬಳಕೆಯ ಪರಿಣಾಮ ಆರೋಗ್ಯ ಹದಗೆಡಬಹುದು. USನಲ್ಲಿ ಕೀಟನಾಶಕಗಳನ್ನು ನೋಂದಾಯಿಸುವ ಸಮಯ, ವಿವಿಧ ಪರೀಕ್ಷಾ ಹಂತಗಳಲ್ಲಿ ಮನುಷ್ಯರ ಆರೋಗ್ಯದ ಮೇಲಾಗುವ ಪರಿಣಾಮಗಳನ್ನು ತಿಳಿದುಕೊಳ್ಳಲು ವಿಸ್ತೃತ ಪ್ರಯೋಗಗಳನ್ನು ನಡೆಸಲಾಗುತ್ತದೆ. ಇದರಿಂದಾಗಿ, ಆಹಾರಗಳಲ್ಲಿನ ಈ ಕೀಟನಾಶಕದ ಪ್ರಮಾಣದ ಮೇಲೆ ನಿರ್ಬಂಧಗಳನ್ನು ಹೇರಲಾಗುತ್ತದೆ. ಆಹಾರಗಳಲ್ಲಿ ಕೀಟನಾಶಕದ ಪ್ರಮಾಣ ಈ ಮಿತಿಯೊಳಗೇ ಇರುವವರೆಗೆ ಆರೋಗ್ಯದ ಮೇಲೆ ಯಾವುದೇ ಪ್ರಭಾವ ಬೀರುವ ಸಾಧ್ಯತೆ ಕಡಿಮೆ. ಇದರಿಂದ ಆಹಾರವು ಸೇವನೆಗೆ ಸುರಕ್ಷಿತವಾಗಿದೆಯೆಂದು ಪರಿಗಣಿಸಬಹುದಾಗಿದೆ.
ಆದರೆ, ಸಾಮಾನ್ಯ ಕೃಷಿ ಪ್ರಯೋಗಗಳಲ್ಲಿ, ಒಂದೇ ಒಂದು ಕೀಟನಾಶಕ ಬಳಸುವುದು ವಿರಳ. ಫಸಲು ಇಳುವರಿಯ ಸಮಯದಲ್ಲಿ ಹಲವು ವಿಭಿನ್ನ ಕೀಟನಾಶಕಗಳನ್ನು ಬಳಸುವುದಿದೆ. ಇದರಲ್ಲಿ ಪ್ರತಿಯೊಂದಕ್ಕೂ ಒಂದು ನಿಯಂತ್ರಣಾ ಮಟ್ಟವಿದ್ದು, ಪ್ರತಿಯೊಂದು ಕೀಟನಾಶಕವೂ ಸಹ ಆ ಮಟ್ಟದಲ್ಲಿ ಸುರಕ್ಷಿತವೆಂದು ಪರಿಗಣಿಸಬಹುದಾಗಿದೆ. ಹಲವು ಸಂದರ್ಭಗಳಲ್ಲಿ, ವಾಣಿಜ್ಯ ಕೀಟನಾಶಕವು, ಹಲವು ರಾಸಾಯನಿಕ ಕಾರಕಗಳನ್ನು ತಾನೇ ಹೊಂದಿರುತ್ತದೆ. ಹಾಗಾಗಿ, ಸುರಕ್ಷಿತ ಮಟ್ಟಗಳು ನಿಜಕ್ಕೂ ಮಿಶ್ರಣದ ಮಟ್ಟಗಳನ್ನು ನಿರೂಪಿಸುತ್ತವೆ. ತದ್ವಿರುದ್ಧವಾಗಿ, ರೈತರು ಸೇರಿದಂತೆ ಬಳಕೆದಾರರು ಉತ್ಪಾದನೆಯಾಗುವ ಅಥವಾ ಸೃಷ್ಟಿಸುವ ಮಿಶ್ರಣಗಳನ್ನು ಪರೀಕ್ಷೆಗೊಳಪಡಿಸುವುದು ವಿರಳ. ಸಿನರ್ಜಿಯ ಸಾಮರ್ಥ್ಯ ತಿಳಿಯಲಾಗದು. ಆದರೆ ಇದೇ ರೀತಿಯ ಮಿಶ್ರಣಗಳ ದತ್ತಾಂಶಗಳಿಂದ ಅಂದಾಜು ಮಾಡಬಹುದಾಗಿದೆ. ಮಾಹಿತಿಯ ಕೊರತೆಯು ಮನುಷ್ಯರು ಈಡಾಗುವ ಹಲವು ರಾಸಾಯನಿಕ ಮಿಶ್ರಣಗಳಿಗೂ ಅನ್ವಯಿಸುತ್ತದೆ. ಇದರಲ್ಲಿ ಆಹಾರದಲ್ಲಿರುವ ಕೀಟನಾಶಕಗಳ ಅವಶೇಷಗಳು, ಒಳಾಂಗಣ ವಾಯು ಮಲಿನಕಾರಕಗಳು ಹಾಗೂ ಔದ್ಯೋಗಿಕ ಕ್ಷೇತ್ರದಲ್ಲಿನ ರಾಸಾಯನಿಕಗಳಿಗೆ ಒಡ್ಡಿಕೊಳ್ಳುವಿಕೆಯೂ ಸೇರಿವೆ. ಈ ಮಿಶ್ರಣಗಳಿಗೆ ಒಡ್ಡಿಕೊಳ್ಳುವುದರಿಂದ ಅರ್ಬುದ ರೋಗ (ಕ್ಯಾನ್ಸರ್‌), ಆಸ್ತಮಾ ಮತ್ತು ಇತರೆ ಆರೋಗ್ಯ ಸಮಸ್ಯೆಗಳು ಹೆಚ್ಚುತ್ತಿರಬಹುದು, ಎಂದು ಕೆಲವರು ನಂಬಿದರೆ, ಇನ್ನೂ ಕೆಲವರು ಬೇರೆ ರೀತಿಯ ವಿವರಣೆ ನೀಡುವುದುಂಟು. ಜನತೆಯು ಹಲವು ವರ್ಷಗಳ ಕಾಲ ಇದಕ್ಕೆ ಈಡಾದ ನಂತರ, ಹಾಗೂ, ಸಾಮಾನ್ಯವಾಗಿ ಪ್ರಾಣಿಗಳ ಮೇಲೆ ಪ್ರಯೋಗಿಸಲಾದ ರಾಸಾಯನಿಕ ವಿಷದ ಪ್ರಮಾಣ ಕುರಿತ ಸಂಶೋಧನೆಯ ನಂತರವೇ ಈ ಪ್ರಶ್ನೆಗೆ ಉತ್ತರ ಲಭಿಸುವುದು. ಕೀಟನಾಶಕ ಸಿನರ್ಜಿಸ್ಟ್‌ಗಳ ಪೈಕಿ ಪೈಪರೊನಿಲ್‌ ಬುಟೊಕ್ಸೈಡ್‌ ಮತ್ತು MGK 264 ಸೇರಿವೆ.
ಮಾನವ ಸಿನರ್ಜಿ
ಮಾನವ ಸಿನರ್ಜಿ ಮನುಷ್ಯರಿಗೆ ಸಂಬಂಧಿಸಿದ್ದು. ಉದಾಹರಣೆಗೆ, 'A' ಎಂಬ ಒಬ್ಬನೇ ವ್ಯಕ್ತಿ ಮರದಲ್ಲಿರುವ ಸೇಬುಹಣ್ಣನ್ನು ತಲುಪಲು ಬಹಳ ಕುಳ್ಳರಾಗಿರುತ್ತಾರೆ, ಇದೇ ರೀತಿ 'B' ಕೂಡಾ ಆತನಿಗಿಂತ ಕುಳ್ಳಗಿರುತ್ತಾರೆ. A ನ ಭುಜಗಳ ಮೇಲೆ B ಕುಳಿತುಕೊಂಡಾಗ ಅವರು ಹಣ್ಣನ್ನು ತಲುಪುವುದು ಸುಲಭವಾಗುತ್ತದೆ. ಈ ಉದಾಹರಣೆಯಲ್ಲಿ, ಸಿನರ್ಜಿಯ ಗುಣಲಬ್ಧ ಒಂದು ಸೇಬುಹಣ್ಣಾಗಿರುತ್ತದೆ. ರಾಜಕಾರಣಿಗಳು ಇನ್ನೊಂದು ಉದಾಹರಣೆಯಾಗಬಹುದು. ಪ್ರತಿಯೊಬ್ಬ ರಾಜಕಾರಣಿ ತಾವಾಗಿಯೇ ಒಂದು ದಶಲಕ್ಷ ಮತಗಳನ್ನು ಗಳಿಸಿದ್ದು, ಒಟ್ಟಿಗೆ ಅವರು 2.5 ದಶಲಕ್ಷ ಮತದಾರರನ್ನು ಒಲಿಸಲು ಯತ್ನಿಸಿದಲ್ಲಿ, ಅವರ ಸಿನರ್ಜಿಯಿಂದ (ಪ್ರತ್ಯೇಕವಾಗಿ ಕಾರ್ಯ ನಿರ್ವಹಿಸುವುದಕ್ಕಿಂತಲೂ) 500,000 ಹೆಚ್ಚುವರಿ ಮತಗಳ ಪ್ರಾಪ್ತಿಯಾಗಬಹುದು. ಮಾನವ ಸಿನರ್ಜಿಗೆ ಹಾಡು ಸಹ ಒಂದು ಒಳ್ಳೆಯ ಉದಾಹರಣೆಯಾಗಬಹುದು. ಪ್ರತ್ಯೇಕವಾಗಿ ನುಡಿಸುವ ಹಾಡಿನ ಭಾಗಕ್ಕಿಂತಲೂ, ಸಂಗೀತದ ಒಂದಕ್ಕಿಂತಲೂ ಹೆಚ್ಚು ಭಾಗವನ್ನು ಒಟ್ಟುಗೂಡಿಸಿ ಸಿದ್ಧಪಡಿಸಿದ ಹಾಡು ಹೆಚ್ಚಿನ ಪ್ರಭಾವ ಹೊಂದಿರುವುದು ಸಾಬೀತಾಗುತ್ತದೆ.
ಮಾನವ ಸಿನರ್ಜಿಯ ಮೂರನೆಯ ರೂಪವೇನೆಂದರೆ, ಒಬ್ಬ ವ್ಯಕ್ತಿಯು ಒಂದು ಕ್ರಿಯಾಚಟುವಟಿಕೆ ಮೂಲಕ ಎರಡು ಪ್ರತ್ಯೇಕ ಕಾರ್ಯಗಳನ್ನು ಪೂರ್ಣಗೊಳಿಸಲು ಶಕ್ಯವಾಗಿರುವುದು. ಉದಾಹರಣೆಗೆ, ವ್ಯಕ್ತಿಯೊಬ್ಬರು ತಮ್ಮ ಅಧ್ಯಾಪಕ ಹಾಗೂ ಕಾರ್ಯಸ್ಥಳದಲ್ಲಿನ ಮೇಲಧಿಕಾರಿಯಿಂದ ತಮ್ಮ ಕೆಲಸ ಉತ್ತಮಗೊಳಿಸುವುದು ಹೇಗೆ ಎಂಬುದರ ಬಗ್ಗೆ ಪ್ರಬಂಧವನ್ನು ಬರೆಯಲು ತಿಳಿಸಿದಲ್ಲಿ, ಇದನ್ನು ಸಿನರ್ಜಿಯೆಂದು ಪರಿಗಣಿಸಬಹುದು. ಅಥವಾ, ದೃಶ್ಯರೂಪದ ಉದಾಹರಣೆಯಾಗಿ, ನಗಾರಿ ಹೊಡೆಯುವವನು ತಾನು ನಗಾರಿ ನುಡಿಸುವಾಗ ಒಂದು ನುಡಿಗೆ ನಾಲ್ಕು ಪ್ರತ್ಯೇಕ ತಾಳಗಳನ್ನು ಬಳಸುವನು.
ವಿಭಿನ್ನ ನೈಪುಣ್ಯಗಳುಳ್ಳ ಇಬ್ಬರು ವ್ಯಕ್ತಿಗಳು ಸಹಕರಿಸಿದಾಗ ಸಿನರ್ಜಿಯುಂಟಾಗುತ್ತದೆ. ಜೋಡಿಯಲ್ಲಿರುವ ಪುರುಷ ಮತ್ತು ಸ್ತ್ರೀ ನಡುವಿನ ಸಹಕಾರವೇ ಸಿನರ್ಜಿಯ ಮೂಲಭೂತ ಉದಾಹರಣೆಯಾಗಿದೆ. ಉದ್ದಿಮೆಯಲ್ಲಿ, ಸಂಘಟನಾ ಮತ್ತು ತಾಂತ್ರಿಕ ನೈಪುಣ್ಯ ಹೊಂದಿರುವ ಜನರ ನಡುವೆ ಯಾವಾಗಲೂ ಸಹಕಾರವಿರುತ್ತದೆ. ಒಟ್ಟಾರೆ ಹೇಳುವುದಾದರೆ, ಸಿನರ್ಜಿ ಪ್ರಾಪ್ತಿಯಾಗುತ್ತದೆಂಬ ಕಾರಣವೇ ಜನರು ಪರಸ್ಪರ ಸಹಕರಿಸಲು ಪ್ರೇರೇಪಿಸುತ್ತದೆ. ಇನ್ನೊಂದೆಡೆ, ಉನ್ನತ ಸೈನರ್ಜಿಯಿರುವ ಸಮೂಹಗಳನ್ನು ರಚಿಸಲೆಂದೇ ಜನರು ವಿಶೇಷಜ್ಞರಾಗುವ ಪ್ರವೃತ್ತಿ ತೋರುತ್ತಾರೆ. (ಶ್ರಮ ವಿಭಜನೆ ಹಾಗೂ ತಂಡದ ಕೆಲಸ - ಇವೆರಡನ್ನೂ ನೋಡಿ).
ಉದಾಹರಣೆ: ಗ್ರಾಹಕರಿಗೆ ಉತ್ತಮ ಸೇವೆ ನೀಡಲೆಂದು ತಾಂತ್ರಿಕ ಮತ್ತು ಸಂಘಟನಾ ನೈಪುಣ್ಯಗಳನ್ನು ಸೇರಿಸಲು, 'ಸಿಸ್ಟಮ್‌ ಅಡ್ಮಿನ್‌' ಕ್ಷೇತ್ರದಲ್ಲಿ ಎರಡು ತಂಡಗಳು ಒಟ್ಟುಗೂಡಿ ಕಾರ್ಯ ನಿರ್ವಹಿಸುವುದು ಸಹ ಸಿನರ್ಜಿಯ ಸೃಷ್ಟಿಗೆ ನಾಂದಿಯಾಗುತ್ತದೆ.
ಕಾರ್ಪೊರೇಟ್‌ ಸಿನರ್ಜಿ
ಸಂಸ್ಥೆಗಳು ಅಥವಾ ನಿಗಮಗಳು ಸಮರ್ಪಕವಾಗಿ ಪರಸ್ಪರ ಉತ್ಪಾದನಾ ಚಟುವಟಿಕೆಯಲ್ಲಿ ಸಹಕಾರ ತೋರಿದಲ್ಲಿ ಕಾರ್ಪೊರೇಟ್‌ (ಸಾಂಸ್ಥಿಕ) ಸಿನರ್ಜಿ ಉಂಟಾಗುವುದು. ಉದ್ದಿಮೆಯೊಂದು ಇನ್ನೊಂದು ಉದ್ದಿಮೆಯೊಂದಿಗೆ ವಿಲೀನವಾದಾಗ ಅಥವಾ ಉದ್ದಿಮೆಯನ್ನು ತನ್ನ ಸ್ವಾಧೀನ ಪಡೆದುಕೊಂಡಾಗ ತನಗೆ ಲಭಿಸುವ ಹಣಕಾಸಿನ ಅನುಕೂಲಗಳನ್ನು ಸಾಂಸ್ಥಿಕ ಸಿನರ್ಜಿ ಉಲ್ಲೇಖಿಸುತ್ತದೆ.
ಈ ರೀತಿಯ ಸಿನರ್ಜಿ, ಬಹುಶಃ ಸಾಂಸ್ಥಿಕ (ಕಾರ್ಪೊರೇಟ್ )ಸ್ವಾಧೀನ ಪಡೆಯುವಿಕೆಯ ಲಕ್ಷಣವಾಗಿದೆ. ಇದು ಕೊಳ್ಳುವವರ ಮತ್ತು ಮಾರುವವರ ನಡುವಿನ ಮಾತುಕತೆ-ಒಪ್ಪಂದಗಳ ಕೇಂದ್ರಬಿಂದುವಾಗಿದ್ದು, ಉಭಯ ಪಕ್ಷಗಳು ಒಪ್ಪುವಂತಹ ಅಂತಿಮ ಮೌಲ್ಯವಾಗುವುದು.
ಸಾಂಸ್ಥಿಕ(ಕಾರ್ಪೊರೇಟ್ ) ಸಿನರ್ಜಿಗಳಲ್ಲಿ ಮೂರು ವಿಭಿನ್ನ ರೀತಿಗಳಿವೆ:
ಆದಾಯ
ಜಂಟಿ ಸಂಸ್ಥೆಯೊಂದು, ತನ್ನ ಮೂಲದ ಎರಡು ಪ್ರತ್ಯೇಕ ಸಂಸ್ಥೆಗಳು ಗಳಿಸಿದ ಆದಾಯಕ್ಕಿಂತಲೂ ಹೆಚ್ಚು ಆದಾಯಗಳಿಸುವುದಕ್ಕೆ ಆದಾಯ ಸಿನರ್ಜಿ ಎನ್ನಲಾಗುವುದು. ಉದಾಹರಣೆಗೆ, ಸಂಸ್ಥೆ A ಉತ್ಪನ್ನ X, ಹಾಗೂ, ಸಂಸ್ಥೆ B ಉತ್ಪನ್ನ Y ಮಾರಲು ತನ್ನದೇ ಆದ ಮಾರಾಟ ವ್ಯವಸ್ಥೆ ಹೊಂದಿರುತ್ತವೆ. ಸಂಸ್ಥೆ A ಸಂಸ್ಥೆ Bಯನ್ನು ತನ್ನ ಸ್ವಾಮಕ್ಕೆ ಪಡೆದುಕೊಂಡ ನಂತರ, ಹೊಸ ಸಂಸ್ಥೆಯು, ಮಾರಾಟ ತಂಡದ ಪ್ರತಿಯೊಬ್ಬರನ್ನು X ಮತ್ತು Y ಎರಡೂ ಉತ್ಪನ್ನಗಳನ್ನು ಮಾರಲು ಸೂಚಿಸುತ್ತದೆ. ಇದರಿಂದಾಗಿ, ಪ್ರತಿಯೊಬ್ಬ ಮಾರಾಟಗಾರ ವ್ಯಕ್ತಿಯ ಮೂಲಕವೂ ಈ ಸಂಸ್ಥೆಯು ಹೆಚ್ಚಿನ ಆದಾಯ ಗಳಿಸುವ ಸಾಧ್ಯತೆಯಿದೆ.
ಮಾಧ್ಯಮ ಕ್ಷೇತ್ರದ ಆದಾಯದಲ್ಲಿ, ಈ ಮಾಧ್ಯಮ ವಾಣಿಜ್ಯಕೂಟದ ಸ್ವಾಮ್ಯದಲ್ಲಿರುವ ವಿವಿಧ ಅಂಗ ಸಂಸ್ಥೆಗಳ ಮೂಲಕ ಉತ್ಪನ್ನವೊಂದರ ಮಾರಾಟವನ್ನು ಸಿನರ್ಜಿಯೆನ್ನಬಹುದು - ಉದಾಹರಣೆಗೆ ಚಲನಚಿತ್ರಗಳು, ಚಲನಚಿತ್ರ ಧ್ವನಿಪಥಗಳು ಅಥವಾ ವೀಡಿಯೊ ಕ್ರೀಡೆಗಳು.
ಆಡಳಿತ ಮಂಡಳಿ
ಆಡಳಿತ ನಿರ್ವಹಣೆ ಮತ್ತು ತಂಡದ ಕೆಲಸಕ್ಕೆ ಸಂಬಂಧಿಸಿದಂತೆ, ತಂಡದ ಸದಸ್ಯರಾಗಿ ವ್ಯಕ್ತಿಗಳು ಭಾಗವಹಿಸಿ ಒಟ್ಟುಗೂಡಿ ಶ್ರಮಿಸುವುದಕ್ಕೆ ಸಿನರ್ಜಿ ಎನ್ನಬಹುದಾಗಿದೆ. ಸಕಾರಾತ್ಮಕ ಹಾಗೂ ನಕಾರಾತ್ಮಕ ರೂಪಗಳಲ್ಲಿ ಸಿನರ್ಜಿ ಆಸ್ತಿತ್ವದಲ್ಲಿರಬಹುದು. ಸಂಸ್ಥೆಯೊಂದರ ವಿವಿಧ ವಿಭಾಗಗಳು ಪ್ರತ್ಯೇಕವಾಗಿ ಕಾರ್ಯನಿರ್ವಹಿಸುವುದರ ಪ್ರಭಾವಕ್ಕಿಂತಲೂ, ಪರಸ್ಪರ ಸಹಕರಿಸಿ ಕಾರ್ಯನಿರ್ವಹಿಸುವುದರ ಪ್ರಭಾವವು ಹೆಚ್ಚಾಗಿರುವುದು ಗಮನಾರ್ಹ ವಿಚಾರವಾಗಿದೆ.
ವೆಚ್ಚ
ಉದ್ದಿಮೆಯ ನಿರ್ವಹಣಾ ವೆಚ್ಚಗಳನ್ನು ಕಡಿಮೆ ಅಥವಾ ಶೂನ್ಯಗೊಳಿಸಲು ಒಟ್ಟುಗೂಡಿದ ಸಂಯೋಜಕ ಕಾರ್ಪೊರೇಟ್ ಸಂಸ್ಥೆಯೊಂದಕ್ಕೆ ದೊರೆಯುವ ಅವಕಾಶಕ್ಕೆ ವೆಚ್ಚ ಕುರಿತಾದ ಸಿನರ್ಜಿ ಎನ್ನಲಾಗಿದೆ. ಸಮ್ಮಿಶ್ರ ಸಂಸ್ಥೆಯಲ್ಲಿ ಒಂದೇ ರೀತಿಯ ಎರಡು ಹುದ್ದೆಗಳಿದ್ದಲ್ಲಿ ಒಂದನ್ನು ಅನಗತ್ಯ ಎಂದು ತೆಗೆದುಬಿಡುವುದರಿಂದ ವೆಚ್ವದ ಒಟ್ಟುಗೂಡುವಿಕೆ ಮೂಲಕ ಸಿನರ್ಜಿ ಪ್ರಾಪ್ತಿಯಾಗಬಹುದು. ಉದಾಹರಣೆಗೆ, ಹಿಂದಿನ ಸಂಸ್ಥೆಗಳ ಪೈಕಿ ಒಂದರ ಪ್ರಧಾನ ಕಾರ್ಯಾಲಯ, ಸಿಬ್ಬಂದಿಯಲ್ಲಿನ ಕೆಲವರು, ಮಾನವ ಸಂಪನ್ಮೂಲ ವಿಭಾಗ (ಹೆಚ್‌ಆರ್‌) ಅಥವಾ ಹಿಂದಿನ ಉದ್ದಿಮೆಗಳ ಇತರೆ ನೌಕರರು ಇತ್ಯಾದಿ. ಇದು ಎಕನಾಮೀಸ್‌ ಆಫ್‌ ಸ್ಕೇಲ್‌ನ ಆರ್ಥಶಾಸ್ತ್ರೀಯ ಪರಿಕಲ್ಪನೆಗೆ ಸಂಬಂಧಿಸಿದೆ.
ಕಂಪ್ಯೂಟರ್‌ಗಳು
ಮಾನವನ ಸಾಮರ್ಥ್ಯ ಮತ್ತು ಕಂಪ್ಯೂಟರ್‌ಗಳ ಸಾಮರ್ಥ್ಯಗಳ ಮಿಶ್ರಣವನ್ನು ಸಿನರ್ಜಿ ಎಂದು ವ್ಯಾಖ್ಯಾನಿಸಬಹುದು; ಉದಾಹರಣೆಗೆ: ಆಧುನಿಕ ಚದುರಂಗದಾಟ. ಕಂಪ್ಯೂಟರ್‌ಗಳು ಮಾನವನಿಗಿಂತಲೂ ವೇಗವಾಗಿ ದತ್ತಾಂಶಗಳನ್ನು ಸಂಸ್ಕರಿಸಬಹುದು. ಆದರೆ, ವಿವರ್ಣಾತ್ಮಕಗಳಿಗೆ ಅವು ಪ್ರತಿಕ್ರಿಯೆ ನೀಡಲಾರವು.
ಮಾಧ್ಯಮದಲ್ಲಿ ಸಿನರ್ಜಿ*
ಮಾಧ್ಯಮಗಳ ಅರ್ಥಶಾಸ್ತ್ರೀಯದಲ್ಲಿ, ಮಾಧ್ಯಮ ವಾಣಿಜ್ಯ ಒಕ್ಕೂಟವು ವಿವಿಧ ಅಂಗಸಂಸ್ಥೆಗಳ ಮೂಲಕ, ಚಲನಚಿತ್ರ, ಚಲನಚಿತ್ರ ಸೌಂಡ್ ಟ್ರ್ಯಾಕ್ ಅಥವಾ ವೀಡಿಯೊ ಕ್ರೀಡೆಗಳಂತಹ ಉತ್ಪನ್ನಗಳ (ಹಾಗೂ ಅವುಗಳ ಆವೃತ್ತಿಗಳ) ಪ್ರೊತ್ಸಾಹ ಹಾಗೂ ಮಾರಾಟ ಮಾಡುವುದನ್ನು ಸಿನರ್ಜಿ ಎನ್ನಬಹುದಾಗಿದೆ. 1930ರ ದಶಕದಲ್ಲಿ ವಾಲ್ಟ್‌ ಡಿಸ್ನಿ ಸಿನರ್ಜಿ ಸ್ವರೂಪದ ಮಾರಾಟ ತಂತ್ರಗಳನ್ನು ಬಳಸಿದರು. ಉತ್ಪನ್ನಗಳು ಹಾಗೂ ಜಾಹೀರಾತುಗಳಲ್ಲಿ ಮಿಕ್ಕಿ ಮೌಸ್‌ ಪಾತ್ರವನ್ನು ಬಳಸಲು ಅವರು ಹಲವು ಸಂಸ್ಥೆಗಳಿಗೆ ಹಕ್ಕುಗಳನ್ನು ನೀಡಿದ್ದರು. ಅವರು ಆಯಾ ಆದೇಶ ವ್ಯವಸ್ಥೆಗಳ ಮೂಲಕ ಡಿಸ್ನಿ ಬ್ರಾಂಡ್ ಮಾರಾಟ ಮುಂದುವರೆಸಿದ್ದರು.
ಈ ಉತ್ಪನ್ನಗಳು ಚಲನಚಿತ್ರದ ಪ್ರಚಾರ ನಡೆಸಲು ಹಾಗೂ ಚಲನಚಿತ್ರದ ಮಾರಾಟ ಹೆಚ್ಚಿಸಲು ನೆರವಾಗುವವು. ಉದಾಹರಣೆಗೆ, ಸ್ಪೈಡರ್ಮ್ಯಾನ್‌ ಚಿತ್ರಗಳು ವೆಬ್‌ಷೂಟರ್‌ಗಳು ಮತ್ತು ಆ ಚಲನಚಿತ್ರದಲ್ಲಿನ ಪ್ರಧಾನ ಪಾತ್ರವಹಿಸುವ ಬೊಂಬೆಗಳಿದ್ದವು. ಜೊತೆಗೆ ಭಿತ್ತಿಪತ್ರ ಮತ್ತು ಮನರಂಜನೆಯ ಆಟಗಳೂ ಇದ್ದವು. * ಮಾಧ್ಯಮ ಸಿನರ್ಜಿ ಕುರಿತು ಹೆಚ್ಚಿನ ಮಾಹಿತಿಗಾಗಿ, ನಾರ್ತ್‌ವೆಸ್ಟರ್ನ್ಸ್‌ ಜರ್ನಲ್‌ ಆಫ್‌ ಇಂಟಿಗ್ರೇಟೆಡ್‌ ಮಾರ್ಕೆಟಿಂಗ್‌ ಕಮ್ಯುನಿಕೇಷನ್ಸ್‌‌ (2008) ಎಂಬ ಲಿಂಡೆನ್‌ ಡ್ಯಾಲೆಕಿಯವರ ಲೇಖನವನ್ನು ಓದಿರಿ.
ಹೊರಗಿನ ಕೊಂಡಿಗಳು
]
ಅಲ್ಲಮಪ್ರಭು ಬೆಟ್ಟದೂರ
ಅಲ್ಲಮಪ್ರಭು ಬೆಟ್ಟದೂರು ಇವರು ಕನ್ನಡದ ಬಂಡಾಯ ಸಾಹಿತ್ಯದಿಂದ ಪ್ರಭಾವಿತರಾದ ಲೇಖಕರು.ಕೊಪ್ಪಳದ ಗವಿಸಿದ್ದೇಶ್ವರ ಪದವಿಪೂರ್ವ ಕಾಲೇಜಿನಲ್ಲಿ ಪ್ರಾಂಶುಪಾಲರಾಗಿ ಕೆಲಸ ಮಾಡುತ್ತಿದ್ದಾರೆ. ತಂದೆ ಚನ್ನಬಸಪ್ಪ ಬೆಟ್ಟದೂರು. ಬಂಡಾಯ ಸಾಹಿತ್ಯದ ಹೆಸರಿನಲ್ಲಿ ಕೊಪ್ಪಳದಲ್ಲಿ ಸಮಾಜದ ಗಣ್ಯರ ವಿರುದ್ಧ ಪ್ರತಿಭಟನೆ ಮಾಡಿಸಿದ್ದಾರೆ.
ತ್ರಿಕೋನ
ತ್ರಿಕೋನ ಎಂಬುದು ರೇಖಾಗಣಿತದ ಮೂಲಭೂತ ಆಕೃತಿಗಳಲ್ಲಿ ಒಂದಾಗಿದೆ : ಎಂದರೆ ಮೂರು ಮೂಲೆಗಳನ್ನು ಅಥವಾ ಶೃಂಗಗಳನ್ನು ಹೊಂದಿರುವ ಬಹುಭುಜಾಕೃತಿ ಹಾಗೂ ರೇಖಾ ಖಂಡಗಳ ಮೂರು ಬದಿಗಳು ಅಥವಾ ಅಂಚುಗಳನ್ನು ಹೊಂದಿರುವ ಆಕೃತಿ. A, B , ಹಾಗೂ C ಶೃಂಗಗಳ ತ್ರಿಕೋನವನ್ನು ಹೀಗೆ ಸೂಚಿಸಲಾಗುತ್ತದೆ.
ಯೂಕ್ಲಿಡಿನ ರೇಖಾಗಣಿತದಲ್ಲಿ ಯಾವುದೇ ಮೂರು-ಸಹರೇಖಿಯಲ್ಲದ ಬಿಂದುಗಳು ಅನನ್ಯ/ಏಕೈಕ ತ್ರಿಕೋನವೊಂದನ್ನು ಹಾಗೂ ಅನನ್ಯ/ಏಕೈಕ ಸಮತಲವನ್ನು (i.e. ದ್ವಿ-ಪರಿಮಾಣೀಯ ಯೂಕ್ಲಿಡೀಯ ಅಂತರ/ಅವಕಾಶ) ನಿರ್ಧರಿಸುತ್ತವೆ.
ಬದಿ/ಭುಜಗಳ ಸಾಪೇಕ್ಷ ಉದ್ದಕ್ಕನುಗುಣವಾಗಿ
ತ್ರಿಕೋನಗಳನ್ನು ಅವುಗಳ ಬದಿ/ಭುಜಗಳ ಸಾಪೇಕ್ಷ ಉದ್ದಕ್ಕನುಗುಣವಾಗಿ ವರ್ಗೀಕರಿಸಲಾಗುತ್ತದೆ:
ಆಂತರಿಕ ಕೋನಗಳಿಗೆ ಅನುಗುಣವಾಗಿ
ಸಮಾನ ಅಳತೆಯನ್ನು ಹೊಂದಿರುವ ಎರಡು ಕೋನಗಳನ್ನು ಹೊಂದಿರುವ ಒಂದು ತ್ರಿಕೋನವು ಒಂದೇ ಅಳತೆಯ ಎರಡು ಬದಿಗಳನ್ನೂ ಹೊಂದಿರುವುದರಿಂದ ಅದೊಂದು ಸಮದ್ವಿಬಾಹು  ತ್ರಿಕೋನವೂ ಆಗಿರುತ್ತದೆ. ಅದರ ಅನುಸಾರವಾಗಿ ಎಲ್ಲಾ ಕೋನಗಳೂ ಒಂದೇ ಅಳತೆಯವಾಗಿರುವ ತ್ರಿಕೋನವೊಂದರ  ಎಲ್ಲಾ ಮೂರು ಬದಿಗಳೂ ಒಂದೇ ಉದ್ದವಿರುತ್ತವೆ, ಹಾಗಾಗಿ ಅಂತಹಾ ತ್ರಿಕೋನವು  ಸಮಬಾಹುವಾಗಿರುತ್ತದೆ.
ಮೂಲಭೂತ ಅಂಶಗಳು
ತ್ರಿಕೋನವೊಂದರ ಯಾವುದೇ ಎರಡು ಬದಿ/ಭುಜಗಳ ಉದ್ದದ ಮೊತ್ತವು ಯಾವಾಗಲೂ ಮೂರನೆಯ ಬದಿಯ ಉದ್ದಕ್ಕಿಂತ ಹೆಚ್ಚಾಗಿರುತ್ತದೆ, ಎಂಬುದೊಂದು ನಿಯಮವನ್ನು ತ್ರಿಕೋನ ವಿಷಮತಾ ನಿಯಮ ವೆನ್ನುತ್ತಾರೆ. ತ್ರಿಕೋನವೊಂದರ ಶೃಂಗಗಳು ಸಹರೇಖೀಯ/ಸಹರೇಖಾತ್ಮಕವಲ್ಲದವೆಂದು ಭಾವಿಸುವ ಕಾರಣ, ಎರಡು ಬದಿ/ಭುಜಗಳ ಉದ್ದದ ಮೊತ್ತವು ಮೂರನೆಯ ಬದಿಯ ಉದ್ದಕ್ಕೆ ಸಮನಾಗಿರುವುದು ಸಾಧ್ಯವಿರುವುದಿಲ್ಲ.
ಸದೃಶ ತ್ರಿಕೋನಗಳಿಗೆ ಸಂಬಂಧಿಸಿದಂತೆ ಕೆಲ ಮೂಲ/ಪ್ರಾಥಮಿಕ ಪ್ರಮೇಯಗಳು ಹೀಗಿವೆ:
ಏಕರೂಪ/ಸರ್ವಸಮವಾಗಿರುವ ಎರಡು ತ್ರಿಕೋನಗಳು ನಿಖರವಾಗಿ ಸಮಾನ ಗಾತ್ರ ಹಾಗೂ ಆಕೃತಿಯನ್ನು ಹೊಂದಿರುತ್ತವೆ : ಅನುಗುಣವಾದ ಆಂತರಿಕ ಕೋನಗಳ ಎಲ್ಲಾ ಯುಗ್ಮ/ಯುಗಳ/ಜೋಡಿಗಳು ಅಳತೆಯಲ್ಲಿ ಸಮವಾಗಿದ್ದು, ಅನುಗುಣವಾದ ಬದಿ/ಭುಜಗಳ ಎಲ್ಲಾ ಯುಗ್ಮ/ಯುಗಳ/ಜೋಡಿಗಳು ಒಂದೇ ಉದ್ದವನ್ನು ಹೊಂದಿರುತ್ತವೆ. (ಒಟ್ಟಾರೆಯಾಗಿ ಆರು ಸಮತೆಗಳಿದ್ದು, ಆದರೆ ಸಾಧಾರಣವಾಗಿ ಮೂರು ಸಮತೆಗಳು ಸರ್ವಸಮತೆಯನ್ನು ರುಜುವಾತುಪಡಿಸಲು ಸಾಕಾಗಿರುತ್ತದೆ.)
ತ್ರಿಕೋನಗಳ ಯುಗ್ಮ/ಯುಗಳ/ಜೋಡಿಗಳು ಏಕರೂಪತೆ/ಸರ್ವಸಮತೆಯನ್ನು ಹೊಂದಿರಬೇಕೆಂದರೆ ಕೆಲ ಅಗತ್ಯವಾದ ನಿಯಮ/ನಿಬಂಧನೆಗಳೆಂ ದರೆ :
ಒಂದು ಪ್ರಮುಖ ಸಂದರ್ಭ:
ಸಮ/ಲಂಬ ತ್ರಿಕೋನಗಳು ಹಾಗೂ ಸದೃಶತೆಯ ಕಲ್ನೆಗಳನ್ನು ಉಪಯೋಗಿಸಿಕೊಂಡು, ತ್ರಿಕೋನಮಿತೀಯ ಫಲನ/ಉತ್ಪನ್ನವಾಕ್ಯಗಳಾದ ಸೈನ್‌ ಹಾಗೂ ಕೊಸೈನ್‌ಗಳ ಸ್ವರೂಪ ನಿರೂಪಣೆಗಳನ್ನು ಮಾಡಬಹುದಾಗಿದೆ. ಇವು ತ್ರಿಕೋನಮಿತಿಯಲ್ಲಿ ಪರಿಶೀಲಿಸಲಾಗುವ ಕೋನವೊಂದರ ಫಲನ/ಉತ್ಪನ್ನವಾಕ್ಯಗಳಾಗಿವೆ.
thumb|ಪೈತಾಗೊರಸ್ಸನ ಪ್ರಮೇಯ ಪ್ರಮುಖ/ಪ್ರಧಾನ ಪ್ರಮೇಯವೆಂದರೆ ಯಾವುದೇ ಸಮ/ಲಂಬ ತ್ರಿಕೋನದಲ್ಲಿ, ಕರ್ಣದ ಉದ್ದದ ವರ್ಗವು ಎರಡು ಇತರೆ ಬದಿ/ಭುಜಗಳ ಉದ್ದಗಳ ವರ್ಗದ ಮೊತ್ತಕ್ಕೆ ಸಮನಾಗಿರುತ್ತದೆ ಎಂಬುದನ್ನು ನಿರೂಪಿಸುವ ಪೈತಾಗೊರಸ್ಸನ ಪ್ರಮೇಯ. ಕರ್ಣದ ಉದ್ದವು c ಯಾಗಿದ್ದು, ಇದರ ಭುಜಗಳ ಉದ್ದಗಳು a ಹಾಗೂ b  ಆಗಿದ್ದರೆ, ಆಗ ಪ್ರಮೇಯವು ಕೆಳಗಿನಂತೆ ನಿರೂಪಿಸುತ್ತದೆ
ಸಮ/ಲಂಬ ತ್ರಿಕೋನಗಳ ಬಗೆಗಿನ ಇತರೆ ಕೆಲ ಸಂಗತಿಗಳು: ಎಲ್ಲಾ ತ್ರಿಕೋನಗಳಲ್ಲಿ, ಕೋನಗಳು ಹಾಗೂ ಬದಿ/ಭುಜಗಳು ಕೊಸೈನ್‌ಗಳ ನಿಯಮ/ಸೂತ್ರ ಹಾಗೂ ಸೈನ್‌ಗಳ ನಿಯಮ/ಸೂತ್ರಗಳ ಅನುಸಾರ (ಕೊಸೈನ್‌ ಸೂತ್ರ ಹಾಗೂ ಸೈನ್‌ ಸೂತ್ರ ಗಳೆಂದೂ ಕರೆಯಲಾಗುತ್ತದೆ) ಪರಸ್ಪರ ಸಂಬಂಧಿಸಿರುತ್ತವೆ.
ತ್ರಿಕೋನವೊಂದಕ್ಕೆ ಸಂಬಂಧಪಟ್ಟ ಹಾಗೆ ಬಿಂದುಗಳು, ರೇಖೆಗಳು ಹಾಗೂ ವೃತ್ತಗಳು
ತ್ರಿಕೋನವೊಂದಕ್ಕೆ (ಹಾಗೂ ಅನೇಕವೇಳೆ ಅದರ ಒಳಭಾಗದಲ್ಲಿ) ಸಂಬಂಧಪಟ್ಟ ಹಾಗೆ ವಿಶೇಷ ಅಂಶಗಳನ್ನು ಹೊಂದಿರುವ, ಕೆಲ ಅನನ್ಯ/ಏಕೈಕ ಲಕ್ಷಣವನ್ನು ನಿರೂಪಿಸುವಂತಹಾ ನೂರಾರು ವಿವಿಧ ನಿರ್ಮಿತಿ/ರಚನೆಗಳನ್ನು ಕಾಣಬಹುದು : ಅವುಗಳ ಪಟ್ಟಿಗಾಗಿ ಆಕರಗಳು ವಿಭಾಗವನ್ನು ನೋಡಿ. ಅನೇಕ ವೇಳೆ ಅವುಗಳನ್ನು ಸಮ್ಮಿತೀಯ ರೀತಿಯಲ್ಲಿ ಸಂಬಂಧಿತವಾಗಿರುವ ಮೂರು ಬದಿ/ಭುಜ(ಅಥವಾ ಶೃಂಗಗಳು)ಗಳೊಂದಿಗೆ ಮೂರು ರೇಖೆಗಳನ್ನು ಕಂಡುಕೊಂಡ ನಂತರ ಆ ಮೂರು ರೇಖೆಗಳು ಒಂದೇ ಬಿಂದುವಿನಲ್ಲಿ ಸಂಧಿಸುತ್ತವೆ ಎಂಬುದನ್ನು ದೃಢಪಡಿಸುವ ಮೂಲಕ ರಚಿಸಲಾಗುತ್ತದೆ : ಮೂರು ಅಂತಹಾ ರೇಖೆಗಳು ಎಲ್ಲಿ/ಯಾವಾಗ ಏಕಾಭಿಮುಖವಾಗಿ ಸಂಧಿಸುತ್ತವೆ ಎಂಬುದನ್ನು ನಿರ್ಧರಿಸಲು ಸಹಾಯಕವಾದ ಮಾನದಂಡ/ನಿರ್ಣಾಯಕ ಅಂಶವನ್ನು ನೀಡುವ ಸೀವಾ'ರ ಪ್ರಮೇಯ ಅವುಗಳ ಅಸ್ತಿತ್ವವನ್ನು ದೃಢಪಡಿಸುವ ಪ್ರಮುಖ ಸಾಧನವಾಗಿದೆ. ಅದೇರೀತಿ, ತ್ರಿಕೋನವೊಂದಕ್ಕೆ ಸಂಬಂಧಿಸಿದ ರೇಖೆಗಳನ್ನು ಮೂರು ಸಮ್ಮಿತೀಯವಾಗಿ ನಿರ್ಮಿತವಾದ ಬಿಂದುಗಳು ಸಹರೇಖೀಯ/ಸಹರೇಖಾತ್ಮಕವಾಗಿರುತ್ತವೆ ಎಂಬುದನ್ನು ದೃಢಪಡಿಸುವ ಮೂಲಕ ರಚಿಸಲಾಗುತ್ತದೆ : ಇಲ್ಲಿ ಮೆನೆಲಾಸ್‌' ಪ್ರಮೇಯವು ಉಪಯುಕ್ತ ಪ್ರಧಾನ ಮಾನದಂಡ/ನಿರ್ಣಾಯಕ ಅಂಶಗಳನ್ನು ನೀಡುತ್ತದೆ. ಈ ವಿಭಾಗದಲ್ಲಿ ಅತ್ಯಂತ ಸಾಮಾನ್ಯವಾಗಿ ಕಂಡುಬರುವಂತಹಾ ನಿರ್ಮಿತಿ/ರಚನೆಗಳ ವಿವರಗಳನ್ನು ನೀಡಲಾಗಿದೆ.
thumb|right|ಕೇಂದ್ರ ಪರಿವೃತ್ತವು ಮೂರು ಶೃಂಗಗಳ ಮೂಲಕ ಹಾದುಹೋಗುವ ತ್ರಿಕೋನದ ವೃತ್ತದ ಕೇಂದ್ರವಾಗಿದೆ. ತ್ರಿಕೋನವೊಂದರ ಲಂಬ/ಸಮಕೋನೀಯ ದ್ವಿಭಾಜಕವೆಂದರೆ ಬದಿಯ ಮಧ್ಯಬಿಂದುವಿನ ಮೂಲಕ ಹಾದುಹೋಗುವ ಹಾಗೂ ಅದಕ್ಕೆ ಲಂಬ/ಸಮಕೋನೀಯವಾಗಿರುವ i.e. ಅದರೊಂದಿಗೆ ಸಮ/ಲಂಬ ಕೋನವನ್ನು ಮೂಡಿಸುವ ನೇರ ರೇಖೆ. ಮೂರೂ ಲಂಬ/ಸಮಕೋನೀಯ ದ್ವಿಭಾಜಕಗಳು ಒಂದೇ ಬಿಂದುವಿನಲ್ಲಿ ಸಂಧಿಸುತ್ತವೆ, ಅದೆಂದರೆ ತ್ರಿಕೋನ'ದ ಕೇಂದ್ರ ಪರಿವೃತ್ತ; ಈ ಬಿಂದುವು, ಎಲ್ಲಾ ಮೂರು ಶೃಂಗಗಳ ಮೂಲಕ ಹಾದುಹೋಗುವ ವೃತ್ತವಾದ ಪರಿವೃತ್ತದ ಕೇಂದ್ರವಾಗಿರುತ್ತದೆ. ಈ ವೃತ್ತದ ವ್ಯಾಸವನ್ನು ಮೇಲೆ ತಿಳಿಸಿದ ಸೈನ್‌ಗಳ ನಿಯಮದ ಮೂಲಕ ಪಡೆಯಬಹುದು.
ಥೇಲ್ಸ್‌' ಪ್ರಮೇಯವು ಕೇಂದ್ರ ಪರಿವೃತ್ತವು ತ್ರಿಕೋನದ ಒಂದು ಬದಿಯಲ್ಲಿದ್ದರೆ, ಅದರ ಅಭಿಮುಖ ಕೋನವು ಸಮ/ಲಂಬ ಕೋನವಾಗಿರುತ್ತದೆ ಎಂದು ಸೂಚಿಸುತ್ತದೆ. ಕೇಂದ್ರ ಪರಿವೃತ್ತವು ತ್ರಿಕೋನದ ಒಳಭಾಗದಲ್ಲಿದ್ದರೆ, ಅದು ಲಘು ತ್ರಿಕೋನವಾಗಿರುತ್ತದೆ; ಕೇಂದ್ರ ಪರಿವೃತ್ತವು ತ್ರಿಕೋನದ ಹೊರಬದಿಯಲ್ಲಿದ್ದರೆ, ಅದು ವಿಶಾಲ ತ್ರಿಕೋನವಾಗಿರುತ್ತದೆ.
thumb|left|ಲಂಬೋನ್ನತಿಗಳ ಛೇದಕ/ಛೇದನವು ಲಂಬಕೇಂದ್ರವಾಗಿರುತ್ತದೆ. ತ್ರಿಕೋನವೊಂದರ ಲಂಬೋನ್ನತಿಯು ಶೃಂಗದ ಮೂಲಕ ಹಾದುಹೋಗುವ ನೇರ ರೇಖೆ ಹಾಗೂ ಅಭಿಮುಖವಿರುವ ಬದಿಯೊಂದಿಗೆ (i.e. ಸಮ/ಲಂಬ ಕೋನವನ್ನು ರಚಿಸುವಂತಹಾ) ಲಂಬ/ಸಮಕೋನೀಯ ರೇಖೆಯಾಗಿದೆ. ಈ ಅಭಿಮುಖ ಬದಿಯನ್ನು ಲಂಬೋನ್ನತಿಯ ಆಧಾರತಲ ವೆಂದು ಕರೆಯುತ್ತಾರೆ, ಎತ್ತರವು/ಲಂಬೋನ್ನತಿಯು ಆಧಾರತಲವನ್ನು (ಅಥವಾ ಅದರ ವಿಸ್ತರಣೆ) ಛೇದಿಸುವ ಬಿಂದುವನ್ನು ಲಂಬೋನ್ನತಿಯ ಪಾದ ವೆಂದು ಕರೆಯಲಾಗುತ್ತದೆ. ಲಂಬೋನ್ನತಿಯ ಉದ್ದವು ಪಾದ ಹಾಗೂ ಶೃಂಗಗಳ ನಡುವಿನ ದೂರ/ಅಂತರವಾಗಿದೆ. ಮೂರೂ ಲಂಬೋನ್ನತಿಗಳು ತ್ರಿಕೋನದ ಲಂಬಕೇಂದ್ರವೆಂದು ಕರೆಯಲಾಗುವ ಒಂದೇ ಬಿಂದುವನ್ನು ಛೇದಿಸುತ್ತವೆ. ಲಂಬಕೇಂದ್ರವು ಆ ತ್ರಿಕೋನವು ಲಘುತ್ರಿಕೋನವಾಗಿದ್ದರೆ ಮಾತ್ರವೇ ತ್ರಿಕೋನದ ಒಳಭಾಗದಲ್ಲಿರುತ್ತದೆ.
thumb|left|ಮಧ್ಯರೇಖೆಗಳ ಛೇದಕ/ಛೇದನವು ಮಧ್ಯಬಿಂದುವಾಗಿರುತ್ತದೆ.
ತ್ರಿಕೋನವೊಂದರ ಮಧ್ಯರೇಖೆಯೆಂದರೆ ಶೃಂಗದ ಮೂಲಕ ಹಾದುಹೋಗಿ ಅಭಿಮುಖ ಬದಿಯ ಕೇಂದ್ರವನ್ನು ತಲುಪಿ, ತ್ರಿಕೋನವನ್ನು ಎರಡು ಸಮಾನ ಭಾಗಗಳನ್ನಾಗಿ ವಿಭಜಿಸುವ ಸರಳ ರೇಖೆಯಾಗಿದೆ. ಮೂರೂ ಮಧ್ಯರೇಖೆಗಳು ಒಂದೇ ಬಿಂದುವಿನಲ್ಲಿ ಸಂಧಿಸಿದರೆ ಅದನ್ನು ಮಧ್ಯಬಿಂದುವೆನ್ನುತ್ತಾರೆ. ಸ್ಥಿರ ತ್ರಿಕೋನೀಯ ವಸ್ತುವಿನ ಮಧ್ಯಬಿಂದು (ಏಕರೂಪ ಸಾಂದ್ರತೆಯ ತೆಳು ಹಾಳೆಯಿಂದ ಕತ್ತರಿಸಿ ತೆಗೆದ) ಅದರ ಗುರುತ್ವಾಕರ್ಷಣಾ ಕೇಂದ್ರವೂ ಆಗಿರುತ್ತದೆ: ಆ ವಸ್ತುವನ್ನು ಅದರ ಮಧ್ಯಬಿಂದುವಿನ ಮೂಲಕ ಸಮತೋಲಿತವಾಗಿ ನಿಲ್ಲಿಸಬಹುದು. ಮಧ್ಯಬಿಂದುವು ಪ್ರತಿ ಮಧ್ಯರೇಖೆಯನ್ನು 2:1ರ ಅನುಪಾತದಲ್ಲಿ ವಿಭಜಿಸುತ್ತದೆ, i.e. ಶೃಂಗ ಹಾಗೂ ಮಧ್ಯಬಿಂದುಗಳ ನಡುವಿನ ಅಂತರವು ಮಧ್ಯಬಿಂದು ಹಾಗೂ ಅಭಿಮುಖ ಬದಿಯ ನಡುಬಿಂದುಗಳ ನಡುವಿನ ಅಂತರದ ದುಪ್ಪಟ್ಟಾಗಿರುತ್ತದೆ.
thumb|right|ಒಂಬತ್ತು-ಬಿಂದು ವೃತ್ತ ತ್ರಿಕೋನದ ತುದಿಯಲ್ಲಿ ಆರು ಬಿಂದುಗಳಿರುವ ಸಮ್ಮಿತಿಯನ್ನು ನಿದರ್ಶಿಸುತ್ತದೆ. ಮೂರು ಬದಿ/ಭುಜಗಳ ನಡುಬಿಂದುಗಳು ಹಾಗೂ ಮೂರು ಲಂಬೋನ್ನತಿಗಳ ಪಾದ ಎಲ್ಲವೂ ತ್ರಿಕೋನದ ಒಂಬತ್ತು-ಬಿಂದು ವೃತ್ತವೆಂಬ ಒಂದೇ ವೃತ್ತದಲ್ಲಿರುತ್ತವೆ. ಅದರ ಹೆಸರಿನಲ್ಲಿರುವ ಉಳಿದ ಮೂರು ಬಿಂದುಗಳು ಶೃಂಗಗಳು ಹಾಗೂ ಲಂಬಕೇಂದ್ರದ ನಡುವಿನ ಲಂಬೋನ್ನತಿಯ ಭಾಗದಲ್ಲಿರುವ ನಡುಬಿಂದುಗಳಾಗಿವೆ. ಒಂಬತ್ತು-ಬಿಂದು ವೃತ್ತದ ತ್ರಿಜ್ಯವು ಪರಿವೃತ್ತದ ತ್ರಿಜ್ಯದ ಅರ್ಧದಷ್ಟಿರುತ್ತದೆ. ಇದು ಅಂತರ್‌‌ವೃತ್ತ (ಫ್ಯೂಯರ್‌ಬಾಚ್‌/ಷ್‌ ಬಿಂದುವಿನಲ್ಲಿ) ಹಾಗೂ ಮೂರು ಬಹಿರ್‌ಕೇಂದ್ರವೃತ್ತಗಳಿಗೆ ತಾಗಿಕೊಂಡಿರುತ್ತದೆs.
thumb|left|ಯೂಲರ್‌'ರ ರೇಖೆಯು ಮಧ್ಯಬಿಂದು (ಕಿತ್ತಳೆ), ಲಂಬಕೇಂದ್ರ (ನೀಲಿ), ಕೇಂದ್ರ ಪರಿವೃತ್ತ (ಹಸಿರು) ಹಾಗೂ ಒಂಬತ್ತು-ಬಿಂದು ವೃತ್ತದ (ಕೆಂಪು) ಕೇಂದ್ರಗಳ ಮೂಲಕ ಹಾದುಹೋಗುವ ಸರಳ ರೇಖೆಯಾಗಿದೆ.
ಮಧ್ಯಬಿಂದು (ಹಳದಿ), ಲಂಬಕೇಂದ್ರ(ನೀಲಿ), ಕೇಂದ್ರ ಪರಿವೃತ್ತ (ಹಸಿರು) ಹಾಗೂ ಒಂಬತ್ತು-ಬಿಂದು ವೃತ್ತದ (ಕೆಂಪು ಬಿಂದು)ಭಾರಕೇಂದ್ರ/ಗುರುತ್ವಕೇಂದ್ರಗಳೆಲ್ಲಾ ಯೂಲರ್‌'ರ ರೇಖೆ (ಕೆಂಪು ರೇಖೆ) ಎಂದು ಕರೆಯಲಾಗುವ ಒಂದೇ ರೇಖೆಯ ಮೇಲಿರುತ್ತವೆ. ಒಂಬತ್ತು-ಬಿಂದು ವೃತ್ತದ ಕೇಂದ್ರವು ಲಂಬಕೇಂದ್ರ ಹಾಗೂ ಕೇಂದ್ರ ಪರಿವೃತ್ತಗಳ ನಡುವಿನ ನಡುಬಿಂದುವಿನಲ್ಲಿರುತ್ತದಲ್ಲದೇ, ಮಧ್ಯಬಿಂದು ಹಾಗೂ ಕೇಂದ್ರ ಪರಿವೃತ್ತಗಳ ನಡುವಿನ ಅಂತರವು ಮಧ್ಯಬಿಂದು ಹಾಗೂ ಲಂಬಕೇಂದ್ರಗಳ ನಡುವಿನ ಅಂತರದ ಅರ್ಧದಷ್ಟಿರುತ್ತದೆ.
ಅಂತರ್‌‌ವೃತ್ತದ ಕೇಂದ್ರವು ಸಾಧಾರಣವಾಗಿ ಯೂಲರ್‌'ರ ರೇಖೆಯ ಮೇಲಿರುವುದಿಲ್ಲ.
ಅದೇ ಶೃಂಗದ ಮೂಲಕ ಹಾದುಹೋಗುವ ಕೋನ ದ್ವಿಭಾಜಕದ ಮೇಲೆ ಮಧ್ಯರೇಖೆಯನ್ನ ಪ್ರತಿಕ್ಷೇಪಿಸಿದರೆ ಸಮ್ಮಿತೀಯ ಮಧ್ಯರೇಖೆ/ಸಿಮ್ಮೀಡಿಯನ್‌ ಅನ್ನು ಪಡೆದುಕೊಳ್ಳಬಹುದು. ತ್ರಿಕೋನದ ಸಮ್ಮಿತೀಯ ಮಧ್ಯರೇಖೆ/ಸಿಮ್ಮೀಡಿಯನ್‌ ಬಿಂದು ಎಂಬ ಒಂದೇ ಬಿಂದುವಿನಲ್ಲಿ ಮೂರೂ ಸಮ್ಮಿತೀಯಮಧ್ಯರೇಖೆ/ಸಿಮ್ಮೀಡಿಯನ್‌ಗಳು ಛೇದಿಸುತ್ತವೆ.
ತ್ರಿಕೋನವೊಂದರ ವಿಸ್ತೀರ್ಣ ಗಣಿಸುವುದು
300px|thumb|ತ್ರಿಕೋನವೊಂದರ ವಿಸ್ತೀರ್ಣವನ್ನು ಅಷ್ಟೇ ಪಾದದ ಉದ್ದ ಹಾಗೂ ಎತ್ತರವನ್ನು ಹೊಂದಿರುವ ಸಮಾಂತರ ಚತುರ್ಭುಜದ ವಿಸ್ತೀರ್ಣದ ಅರ್ಧದಷ್ಟಿರುತ್ತದೆ ಎಂದು ನಿರೂಪಿಸಬಹುದು. ತ್ರಿಕೋನವೊಂದರ ವಿಸ್ತೀರ್ಣವನ್ನು ಗಣಿಸುವುದು ಅನೇಕವೇಳೆ ವಿವಿಧ ಪ್ರತ್ಯೇಕ ಸಂದರ್ಭಗಳಲ್ಲಿ ಕಂಡುಬರುವ ಪ್ರಾಥಮಿಕ ಸಮಸ್ಯೆಯಾಗಿದೆ. ಹೆಚ್ಚು ಪ್ರಸಿದ್ಧವಾದ ಹಾಗೂ ಸರಳೀಕೃತವಾದ ಸೂತ್ರವೆಂದರೆ : ಇದರಲ್ಲಿ b ಪಾದದ ತ್ರಿಕೋನದ ಉದ್ದ ಹಾಗೂ h  ಅದರ ಎತ್ತರ ಅಥವಾ ತ್ರಿಕೋನದ ಲಂಬೋನ್ನತಿಯಾಗಿರುತ್ತವೆ. 'ಪಾದ' ಎಂಬ ಪದವು ಯಾವುದೇ ಬದಿಯನ್ನು, ಹಾಗೂ 'ಎತ್ತರ'ವು ಅಭಿಮುಖ ಬದಿಯ ಬಿಂದುವಿನಿಂದ ಸೂಚಿತ ಬದಿವರೆಗೆ ಇರುವ ಸಮಕೋನದ ಉದ್ದವನ್ನು ಸೂಚಿಸುತ್ತದೆ.
ಈ ಸೂತ್ರವು ಸರಳವಾಗಿಯೇ ಇದ್ದರೂ, ಎತ್ತರವು ಮೊದಲಿಗೇ ತಿಳಿದಿದ್ದರೆ ಮಾತ್ರವೇ ಈ ಸೂತ್ರ ಉಪಯುಕ್ತ. ಉದಾಹರಣೆಗೆ, ತ್ರಿಕೋನೀಯ ಕ್ಷೇತ್ರದ ಮೋಜಣಿದಾರ ಪ್ರತಿ ಬದಿಯ ಉದ್ದವನ್ನು ಅಳೆಯುವ ಮೂಲಕ, 'ಎತ್ತರ'ವನ್ನು ರಚಿಸಿಕೊಳ್ಳದೆಯೇ ತನ್ನ ಫಲಿತಾಂಶಗಳಿಂದ ವಿಸ್ತೀರ್ಣವನ್ನು ಪಡೆಯಬಲ್ಲನು. ತ್ರಿಕೋನದ ಬಗ್ಗೆ ಏನು ತಿಳಿದಿದೆ ಎಂಬುದರ ಮೇರೆಗೆ ಕಾರ್ಯರೂಪದಲ್ಲಿ ಅನೇಕ ವಿಧಾನಗಳನ್ನು ಬಳಸಬಹುದು. ತ್ರಿಕೋನವೊಂದರ ವಿಸ್ತೀರ್ಣವನ್ನು ಗಣಿಸಲು ಆಗ್ಗಾಗ್ಗೆ ಬಳಸುವ ಸೂತ್ರಗಳಲ್ಲಿ ಆಯ್ದವನ್ನು ಇಲ್ಲಿ ನೀಡಲಾಗಿದೆ.
ಸದಿಶಗಳನ್ನು ಉಪಯೋಗಿಸಿಕೊಂಡು
ತ್ರಿವಿಮಿತೀಯ ಯೂಕ್ಲಿಡೀಯ ಅವಕಾಶದಲ್ಲಿರುವ ಸಮಾಂತರ ಚತುರ್ಭುಜದ ವಿಸ್ತೀರ್ಣವನ್ನು ಸದಿಶಗಳನ್ನು ಉಪಯೋಗಿಸಿಕೊಂಡು ಗಣಿಸಬಹುದು. ಸದಿಶಗಳಾದ AB ಹಾಗೂ AC ಗಳು  ಅನುಕ್ರಮವಾಗಿ A ಇಂದ Bಗೆ ಹಾಗೂ A ಇಂದ Cಗೆ ಭಾಗವನ್ನು ಸೂಚಿಸುತ್ತಿರಲಿ. ಸಮಾಂತರ ಚತುರ್ಭುಜ ABDCಯ ವಿಸ್ತೀರ್ಣವು ಆಗ ಕೆಳಗಿನಂತಿರುತ್ತದೆ
ಇದು AB ಹಾಗೂ AC  ಸದಿಶಗಳ ವಿರುದ್ಧ ಗುಣಲಬ್ಧದ ಅಳತೆಯಾಗಿರುತ್ತದಲ್ಲದೇ ಕೆಳಗಿನದಕ್ಕೆ ಸಮನಾಗಿರುತ್ತದೆ
ಇಲ್ಲಿ h ಎಂಬುದು ಎತ್ತರ h ಅನ್ನು ಸದಿಶವಾಗಿ ಪ್ರತಿನಿಧಿಸುತ್ತದೆ.
ತ್ರಿಕೋನ ABCಯ ವಿಸ್ತೀರ್ಣ ಇದರ ಅರ್ಧವಾಗಿರುತ್ತದೆ,
ABC ತ್ರಿಕೋನದ ವಿಸ್ತೀರ್ಣವನ್ನು ಬಿಂದು ಗುಣಲಬ್ಧಗಳ ರೂಪದಲ್ಲಿ ಕೆಳಕಂಡ ಹಾಗೆ ವ್ಯಕ್ತಪಡಿಸಬಹುದು::
ದ್ವಿವಿಮಿತೀಯ ಯೂಕ್ಲಿಡೀಯ ಅವಕಾಶದಲ್ಲಿ, ಮುಕ್ತ ಸದಿಶವಾದಿ ಕಾರ್ಟೀಸಿಯನ್‌ ಅವಕಾಶದಲ್ಲಿ ಬಿಂಬಿಸಿದಾಗ AB ಸದಿಶವನ್ನು (x 1,y 1) ಎಂದೂ ಹಾಗೂ AC  ಅನ್ನು (x 2,y 2) ಎಂದೂ ಸೂಚಿಸಿದಾಗ, ಅದನ್ನು ಹೀಗೆ ಪರಿಷ್ಕರಿಸಿ ಬರೆಯಬಹುದು:
frame|left|h ಲಂಬೋನ್ನತಿಯನ್ನು ಕಂಡುಹಿಡಿಯಲು ತ್ರಿಕೋನಮಿತಿಯನ್ನು ಅನ್ವಯಿಸುವಿಕೆ.
ತ್ರಿಕೋನಮಿತಿಯನ್ನು ಉಪಯೋಗಿಸಿಕೊಂಡು
ಇದಾದನಂತರ, sin α = sin (π - α) = sin (β + γ) ಆದುದರಿಂದ, ಹಾಗೂ ಇದೇ ರೀತಿ ಉಳಿದ ಎರಡು ಕೋನಗಳಿಗೂ ಅನ್ವಯಿಸಬಹುದಾದರಿಂದ:
ನಿರ್ದೇಶಾಂಕ/ಭುಜಯುಗ್ಮಗಳನ್ನು ಉಪಯೋಗಿಸಿಕೊಂಡು
ಶೃಂಗ Aಯು ಕಾರ್ಟೀಸಿಯನ್‌ ನಿರ್ದೇಶಾಂಕ/ಭುಜಯುಗ್ಮ ವ್ಯವಸ್ಥೆಯಲ್ಲಿನ ಮೂಲ (0, 0) ನಿರ್ದೇಶಾಂಕದಲ್ಲಿದ್ದರೆ ಇತರ ಎರಡು ಶೃಂಗಗಳ ನಿರ್ದೇಶಾಂಕ/ಭುಜಯುಗ್ಮಗಳನ್ನು ಹೀಗೆ ಕಂಡುಹಿಡಿಯಬಹುದು B = (x B, y B) ಹಾಗೂ C = (x C, y C), ಆಗ ವಿಸ್ತೀರ್ಣವನ್ನು ½ ಗುಣಕ ನಿರ್ಧಾರಕ ಅಂಶದ ಸಮಗ್ರ ಬೆಲೆ ಎಂದು ಗಣಿಸಬಹುದು
ಮೂರು ವಿಮಿತಿಗಳಲ್ಲಿ, ಪ್ರಧಾನ ತ್ರಿಕೋನದ ವಿಸ್ತೀರ್ಣವನ್ನು {A = ({0}xA, y A, z A), B = (x B, y B, z B) ಹಾಗೂ C = (x C, y C, z C)} ಮೂರು ಪ್ರಧಾನ ಸಮತಲಗಳ ಮೇಲಿನ ಅನುಕ್ರಮವಾದ ವಿಕ್ಷೇಪಗಳ ವಿಸ್ತೀರ್ಣಗಳ ಪೈತಾಗೊರಸ್ಸನ ಮೊತ್ತವಾಗಿರುತ್ತದೆ (i.e. x = 0, y  = 0 ಹಾಗೂ z  = 0):
ಹೆರಾನ್‌'ರ ಸೂತ್ರವನ್ನು ಉಪಯೋಗಿಸಿಕೊಂಡು
ತ್ರಿಕೋನದ ಆಕೃತಿಯನ್ನು ಕೇವಲ ಬದಿ/ಭುಜಗಳ ಉದ್ದಗಳಿಂದಲೇ ನಿರ್ಧರಿಸಬಹುದಾಗಿದೆ. ಆದ್ದರಿಂದ ವಿಸ್ತೀರ್ಣವನ್ನು ಕೂಡಾ ಬದಿ/ಭುಜಗಳ ಉದ್ದಗಳಿಂದಲೇ ಊಹಿಸಬಹುದಾಗಿದೆ. ಹೆರಾನ್‌'ರ ಸೂತ್ರದ ಪ್ರಕಾರ:
ಇಲ್ಲಿ ಅರೆ ಪರಿಧಿ  ಆಗಿರುತ್ತದೆ, ಅಥವಾ ತ್ರಿಕೋನ'ದ ಪರಿಧಿಯ ಅರ್ಧವಾಗಿರುತ್ತದೆ.
ಹೆರಾನ್‌'ರ ಸೂತ್ರವನ್ನು ಬರೆಯಬಹುದಾದ ಮೂರು ಸಮಾನ ವಿಧಗಳೆಂದರೆ
ವಿಸ್ತೀರ್ಣವನ್ನು ಈ ರೀತಿ ಮತ್ತೊಂದು ವಿಧದಲ್ಲಿ ಕೂಡಾ ಗಣಿಸಬಹುದಾಗಿದೆ: Area = r  × s, ಇದರಲ್ಲಿ  r  ಅಂತರ್‌ತ್ರಿಜ್ಯವಾಗಿದ್ದರೆ, s  ಅರೆಪರಿಧಿ ಯಾಗಿರುತ್ತದೆ.
ಪಿಕ್‌‌'ರ ಪ್ರಮೇಯವನ್ನು ಉಪಯೋಗಿಸಿಕೊಂಡು
ಯಾವುದೇ ಅನಿರ್ದಿಷ್ಟ ಘನವಸ್ತುವಿನ ಬಹುಭುಜಾಕೃತಿಯ ವಿಸ್ತೀರ್ಣವನ್ನು ಕಂಡುಹಿಡಿಯಲು ಪಿಕ್‌‌'ರ ಪ್ರಮೇಯದ ಒಂದು ವಿಧಾನವನ್ನು ನೋಡೋಣ.
ಪ್ರಮೇಯ ಹೀಗೆ ನಿರೂಪಿಸುತ್ತದೆ:
ಇದರಲ್ಲಿ I ಆಂತರಿಕ ಘನಾಕೃತಿ ಬಿಂದುಗಳ ಸಂಖ್ಯೆಯಾಗಿದ್ದು B ಬಹುಭುಜಾಕೃತಿಯ ಪರಿಮಿತಿಗೆ ಹೊಂದಿಕೊಂಡಂತೆ ಇರುವ ಘನಾಕೃತಿ ಬಿಂದುಗಳ ಸಂಖ್ಯೆಯಾಗಿರುತ್ತದೆ
ಬದಿ/ಭುಜಗಳ ಹಾಗೂ ಕೋನಗಳ ಗಣಿಸುವಿಕೆ
ಸಾಧಾರಣವಾಗಿ, ಬದಿಯೊಂದರ ಉದ್ದ ಅಥವಾ ಕೋನವೊಂದರ ಗಾತ್ರ/ಅಳತೆಯನ್ನು ಗಣಿಸುವ ಅನೇಕ ಸ್ವೀಕೃತ ವಿಧಾನಗಳಿವೆ. ಕೆಲವೊಂದು ನಿರ್ದಿಷ್ಟ ವಿಧಾನಗಳು ಸಮ/ಲಂಬ -ಕೋನಸಹಿತ ತ್ರಿಕೋನವೊಂದರ ಬೆಲೆಗಳನ್ನು ಗಣಿಸಲು ಸೂಕ್ತವಾಗಿದ್ದರೆ, ಇತರೆ ವಿಧಾನಗಳು ಹೆಚ್ಚಿನ ಸಂಕೀರ್ಣ ಸಂದರ್ಭಗಳಿಗೆ ಅಗತ್ಯವಾಗಿರಬಹುದು.
ಸಮ/ಲಂಬ ತ್ರಿಕೋನಗಳಲ್ಲಿ ತ್ರಿಕೋನಮಿತೀಯ ಅನುಪಾತಗಳು
right|thumb|ಸಮ/ಲಂಬ ತ್ರಿಕೋನವೊಂದು ಯಾವಾಗಲೂ ಇಲ್ಲಿ C ಎಂದು ಹೆಸರಿಸಿರುವ 90° (π/2 ರೇಡಿಯನ್‌ಗಳು) ಕೋನವೊಂದನ್ನು ಹೊಂದಿರುತ್ತದೆ, A ಹಾಗೂ B ಕೋನಗಳು ವ್ಯತ್ಯಾಸವಾಗಿರಬಹುದು. ತ್ರಿಕೋನಮಿತೀಯ ಫಲನಗಳು ಸಮ/ಲಂಬ ತ್ರಿಕೋನದ ಬದಿ ಉದ್ದಗಳು ಹಾಗೂ ಆಂತರಿಕ ಕೋನಗಳ ನಡುವಿರುವ ಸಂಬಂಧವನ್ನು ಸೂಚಿಸುತ್ತವೆ.
ಸಮ/ಲಂಬ ತ್ರಿಕೋನಗಳಲ್ಲಿ, ಸೈನ್‌, ಕೊಸೈನ್‌ ಹಾಗೂ ಸ್ಪರ್ಶಕಗಳ ತ್ರಿಕೋನಮಿತೀಯ ಅನುಪಾತಗಳನ್ನು ಅವ್ಯಕ್ತ ಕೋನಗಳು ಹಾಗೂ ಅವ್ಯಕ್ತ ಬದಿ/ಭುಜಗಳ ಉದ್ದಗಳನ್ನು ಕಂಡುಹಿಡಿಯಲು ಉಪಯೋಗಿಸಬಹುದು. ತ್ರಿಕೋನದ ಬದಿ/ಭುಜಗಳನ್ನು ಹೀಗೆ ಕಂಡುಕೊಳ್ಳಬಹುದು:
ಸೈನ್‌, ಕೊಸೈನ್‌ ಹಾಗೂ ಸ್ಪರ್ಶಕ
ಕೋನವೊಂದರ ಸೈನ್‌ ಎಂಬುದು ಕರ್ಣದ ಉದ್ದ ಹಾಗೂ ಅಭಿಮುಖ ಬದಿಯ ಉದ್ದಗಳ ನಡುವಿನ ಅನುಪಾತವಾಗಿರುತ್ತದೆ. ಪ್ರಸ್ತುತ ಸಂದರ್ಭದಲ್ಲಿ ಗಮನಿಸಬೇಕಾದ ವಿಷಯವೆಂದರೆ ಕೋನ A ಯನ್ನು ಹೊಂದಿರುವವರೆಗೆ ಈ ಅನುಪಾತವು ನಿರ್ದಿಷ್ಟ ಸೂಚಿತ ಸಮ/ಲಂಬ ತ್ರಿಕೋನದ ಮೇಲೆ ಆಧಾರಿತವಾಗಿರುವುದಿಲ್ಲ, ಏಕೆಂದರೆ ಆ ಎಲ್ಲಾ ತ್ರಿಕೋನಗಳು ಸದೃಶವಾಗಿರುತ್ತವೆ}.
ಕೋನವೊಂದರ ಸ್ಪರ್ಶಕ ಎಂಬುದು ಅಭಿಮುಖ ಬದಿಯ ಉದ್ದ ಹಾಗೂ ಪಾರ್ಶ್ವ ಬದಿಯ ಉದ್ದಗಳ ನಡುವಣ ಅನುಪಾತವಾಗಿರುತ್ತದೆ. ಪ್ರಸ್ತುತ ಸಂದರ್ಭದಲ್ಲಿ
"SOH-CAH-TOA" ಪ್ರಥಮಾಕ್ಷರಿಯು ಈ ಅನುಪಾತಗಳಿಗೆ ಉಪಯುಕ್ತವಾದ ಸ್ಮೃತಿವರ್ಧಕವಾಗಿದೆ.
ವಿಲೋಮ/ವಿಪರ್ಯಾಯ ಫಲನಗಳು
ವಿಲೋಮ/ವಿಪರ್ಯಾಯ ತ್ರಿಕೋನಮಿತೀಯ ಫಲನಗಳನ್ನು ಉಪಯೋಗಿಸಿಕೊಂಡು ಯಾವುದೇ ಎರಡು ಬದಿ/ಭುಜಗಳ ಉದ್ದದ ಮೂಲಕ ಸಮ/ಲಂಬ ಕೋನಸಹಿತ ತ್ರಿಕೋನವೊಂದರ ಆಂತರಿಕ ಕೋನಗಳನ್ನು ಗಣಿಸಬಹುದು.
ಅಭಿಮುಖ ಬದಿಯ ಉದ್ದದಿಂದ ಕರ್ಣದ ಉದ್ದಕ್ಕಿರುವ ಕೋನವನ್ನು ಗಣಿಸಲು ಆರ್ಕ್‌‌ಸೈನ್‌/ಸಿನ್‌ಅನ್ನು ಉಪಯೋಗಿಸಿಕೊಳ್ಳಬಹುದು.
ಪಾರ್ಶ್ವ ಬದಿಯ ಉದ್ದದಿಂದ ಕರ್ಣದ ಉದ್ದಕ್ಕಿರುವ ಕೋನವನ್ನು ಗಣಿಸಲು ಆರ್ಕ್‌‌ಕಾಸ್‌‌ಅನ್ನು ಉಪಯೋಗಿಸಿಕೊಳ್ಳಬಹುದು.
ಅಭಿಮುಖ ಬದಿಯ ಉದ್ದದಿಂದ ಪಾರ್ಶ್ವ ಬದಿಯ ಉದ್ದಕ್ಕಿರುವ ಕೋನವನ್ನು ಗಣಿಸಲು ಆರ್ಕ್‌ಟ್ಯಾನ್‌ಅನ್ನು ಉಪಯೋಗಿಸಿಕೊಳ್ಳಬಹುದು.
ಆರಂಭಿಕ ಜ್ಯಾಮಿತಿ ಹಾಗೂ ತ್ರಿಕೋನಮಿತಿ ತರಬೇತಿ/ಪಠ್ಯಗಳಲ್ಲಿ, sin−1, cos−1, etc., ಅಂಕನಗಳನ್ನು ಅನೇಕವೇಳೆ ಆರ್ಕ್‌‌ಸೈನ್‌/ಸಿನ್‌, ಆರ್ಕ್‌‌ಕಾಸ್‌‌, etc.ಗಳ ಬದಲಾಗಿ ಉಪಯೋಗಿಸಲಾಗುತ್ತದೆ. ಆದಾಗ್ಯೂ, ಆರ್ಕ್‌‌ಸೈನ್‌/ಸಿನ್‌, ಆರ್ಕ್‌‌ಕಾಸ್‌‌, etc., ಅಂಕನಗಳು ಪರಿಣತ ಗಣಿತಶಾಸ್ತ್ರದಲ್ಲಿ ಮಾನಕವಾಗಿರುತ್ತದೆ. ಅದರಲ್ಲಿ ತ್ರಿಕೋನಮಿತೀಯ ಫಲನಗಳನ್ನು ಸಾಧಾರಣವಾಗಿ ಘಾತಗಳ ಮೂಲಕ ಸೂಚಿಸಲಾಗುವುದರಿಂದ, ಗುಣನಾತ್ಮಕ ವಿಲೋಮ/ವಿಪರ್ಯಾಯ ಹಾಗೂ ಸಂಯೋಜಿತ ವಿಲೋಮ/ವಿಪರ್ಯಾಯಗಳ ನಡುವಿನ ಗೊಂದಲವನ್ನು ನಿವಾರಿಸಿದಂತೆ ಇರುತ್ತದೆ.
ಸೈನ್‌, ಕೊಸೈನ್‌ ಹಾಗೂ ಸ್ಪರ್ಶಕ ನಿಯಮಗಳು
thumb|left|a, b ಹಾಗೂ cಯಷ್ಟು ಉದ್ದವಿರುವ ಬದಿ/ಭುಜಗಳ ತ್ರಿಕೋನವೊಂದು ಅನುಕ್ರಮವಾಗಿ α, β ಹಾಗೂ γ ಬೆಲೆಗಳ ಕೋನಗಳನ್ನು ಹೊಂದಿರುತ್ತದೆ.
ಸೈನ್‌ಗಳ ನಿಯಮ/ಸೂತ್ರ, ಅಥವಾ ಸೈನ್‌ ನಿಯಮವು, ಬದಿಯೊಂದರ ಉದ್ದ ಹಾಗೂ ಅದಕ್ಕನುಗುಣವಾದ ಅಭಿಮುಖ ಕೋನದ ಸೈನ್‌ಗಳ ನಡುವಿನ ಅನುಪಾತವು ಸ್ಥಿರಾಂಕವಾಗಿರುತ್ತದೆ ಎಂದು ನಿರೂಪಿಸುತ್ತದೆ, ಎಂದರೆ
ಈ ಅನುಪಾತವು ವೃತ್ತ ಸೂಚಿತ ತ್ರಿಕೋನದ ಪರಿವೃತ್ತಿಸಿದ ವ್ಯಾಸಕ್ಕೆ ಸಮನಾಗಿರುತ್ತದೆ. ಈ ಪ್ರಮೇಯದ ಮತ್ತೊಂದು ವ್ಯಾಖ್ಯಾನವೆಂದರೆ \alpha, \beta ಹಾಗೂ \gamma ಎಂಬ ಕೋನಗಳನ್ನು ಹೊಂದಿರುವ ಪ್ರತಿ ತ್ರಿಕೋನವು \sin\alpha, \sin\beta ಹಾಗೂ \sin\gammaಗೆ ಸಮಾನವಾದ ಬದಿ ಉದ್ದಗಳನ್ನು ಹೊಂದಿರುವ ತ್ರಿಕೋನವೊಂದಕ್ಕೆ ಸದೃಶವಾಗಿರುತ್ತದೆ. ಮೊದಲಿಗೆ ವ್ಯಾಸ 1ನ್ನು ಹೊಂದಿರುವ ವೃತ್ತವನ್ನು ನಿರ್ಮಿಸಿ ತ್ರಿಕೋನದ ಎರಡು ಕೋನಗಳನ್ನು ಅಂತರ್ರಚಿಸುವ ಮೂಲಕ ಈ ತ್ರಿಕೋನವನ್ನು ರಚಿಸಬಹುದು. ತ್ರಿಕೋನದ ಬದಿ/ಭುಜಗಳ ಉದ್ದವು \sin\alpha, \sin\beta ಹಾಗೂ \sin\gamma ಆಗಿರುತ್ತದೆ. \sin\alphaದಷ್ಟು ಉದ್ದವನ್ನು ಹೊಂದಿರುವ ಬದಿಯು \alphaದಷ್ಟು ಬೆಲೆಯಿರುವ ಕೋನಕ್ಕೆ ಅಭಿಮುಖವಾಗಿರುತ್ತದೆ, etc.
ಕೊಸೈನ್‌ಗಳ ನಿಯಮ/ಸೂತ್ರ, ಅಥವಾ ಕೊಸೈನ್‌ ನಿಯಮವು, ತ್ರಿಕೋನವೊಂದರ ಅವ್ಯಕ್ತ ಬದಿಯ ಉದ್ದವನ್ನು ಇತರೆ ಬದಿ/ಭುಜಗಳ ಉದ್ದ ಹಾಗೂ ಅವ್ಯಕ್ತ ಬದಿಗೆ ಅಭಿಮುಖವಾಗಿರುವ ಕೋನವನ್ನು ಸಂಪರ್ಕಿಸುತ್ತದೆ ಎಂದು ನಿರೂಪಿಸುತ್ತದೆ. ನಿಯಮದ ಪ್ರಕಾರ:
a, b, c ಬೆಲೆಯ ಬದಿ/ಭುಜಗಳ ಉದ್ದವನ್ನು ಹೊಂದಿರುವ ಹಾಗೂ ಅನುಕ್ರಮವಾಗಿ \alpha, \beta, \gamma ಬೆಲೆಯ ಕೋನಗಳನ್ನು ಹೊಂದಿರುವ ತ್ರಿಕೋನವೊಂದರ ಎರಡು ವ್ಯಕ್ತ ಉದ್ದಗಳಾದ a ಹಾಗೂ b ಗೊತ್ತಿರುವಾಗ, ಹಾಗೂ  ಎರಡು ವ್ಯಕ್ತ ಬದಿ/ಭುಜಗಳ ನಡುವಿನ ಕೋನ \gamma (ಅಥವಾ ಅವ್ಯಕ್ತ ಬದಿ cಗೆ  ಅಭಿಮುಖವಾಗಿರುವ ಕೋನ) ತಿಳಿದಿರುವಾಗ, ಮೂರನೇ ಬದಿ cಯ ಬೆಲೆಯನ್ನು ಗಣಿಸಲು ಕೆಳಕಂಡ ಸೂತ್ರವನ್ನು ಉಪಯೋಗಿಸಬಹುದು :
ಯಾವುದೇ ತ್ರಿಕೋನದ ಎಲ್ಲಾ ಮೂರು ಬದಿ/ಭುಜಗಳ ಉದ್ದಗಳು ತಿಳಿದಿದ್ದರೆ ಅದರ ಮೂರು ಕೋನಗಳನ್ನು ಹೀಗೆ ಗಣಿಸಿಕೊಳ್ಳಬಹುದು :
ಸ್ಪರ್ಶಕಗಳ ನಿಯಮ/ಸೂತ್ರ ಅಥವಾ ಸ್ಪರ್ಶಕ ನಿಯಮವು  ಉಳಿದೆರಡರಷ್ಟು ಪರಿಚಿತವಾಗಿಲ್ಲ. ಅದು ಹೀಗೆ ನಿರೂಪಿಸುತ್ತದೆ:
ಇದನ್ನು ಹೆಚ್ಚೇನೂ ಉಪಯೋಗಿಸುವುದಿಲ್ಲವಾದರೂ, ಎರಡು ಬದಿ/ಭುಜಗಳನ್ನು ಹಾಗೂ ಕೋನಗಳು ತಿಳಿದಿದ್ದರೆ ಅಥವಾ ಎರಡು ಕೋನಗಳು ಹಾಗೂ ಬದಿಯೊಂದರ ಬೆಲೆ ತಿಳಿದಿದ್ದರೆ ಬದಿ ಅಥವಾ ಕೋನಗಳನ್ನು ಕಂಡುಹಿಡಿಯಲು ಉಪಯೋಗಿಸಬಹುದು.
ಸಮತಲೀಯವಲ್ಲದ ತ್ರಿಕೋನಗಳು
ಸಮತಲೀಯವಲ್ಲದ ತ್ರಿಕೋನವು (ಚಪ್ಪಟೆ/ಮಟ್ಟಸ) ಸಮತಲದಲ್ಲಿ ಒಳಗೊಂಡಿರದ ತ್ರಿಕೋನವಾಗಿರುತ್ತದೆ. ಯೂಕ್ಲಿಡೀಯವಲ್ಲದ ಜ್ಯಾಮಿತೀಯ ಆಕೃತಿಗಳಲ್ಲಿನ ಸಮತಲೀಯವಲ್ಲದ ತ್ರಿಕೋನಗಳಿಗೆ ಉದಾಹರಣೆಯೆಂದರೆ ವರ್ತುಲಾಕೃತಿಯ ಜ್ಯಾಮಿತಿಯಲ್ಲಿನ ವರ್ತುಲಾಕೃತಿಯ ತ್ರಿಕೋನಗಳು ಹಾಗೂ ಅತಿಪರವಲಯಕ ಜ್ಯಾಮಿತಿಯಲ್ಲಿನ ಅತಿಪರವಲಯಕ ತ್ರಿಕೋನಗಳು.
ಸಮತಲೀಯ ತ್ರಿಕೋನಗಳಲ್ಲಿನ ಆಂತರಿಕ ಕೋನಗಳ ಅಳತೆಗಳ ಮೊತ್ತವು ಯಾವಾಗಲೂ 180°ಯಷ್ಟು ಇರುತ್ತಿದ್ದರೆ, ಅತಿಪರವಲಯಕ ತ್ರಿಕೋನಗಳಲ್ಲಿನ ಕೋನಗಳ ಅಳತೆಗಳ ಮೊತ್ತವು  180°ಗಿಂತ ಕಡಿಮೆ ಇರುತ್ತದೆ, ಹಾಗೂ ವರ್ತುಲಾಕೃತಿಯ ತ್ರಿಕೋನದ ಕೋನಗಳ ಅಳತೆಗಳ ಮೊತ್ತವು 180°ಯನ್ನು ಮೀರಿರುತ್ತದೆ. ಜೀನಿನ ಮೇಲ್ಮೈನಂತಹಾ ಋಣಾತ್ಮಕ ವಕ್ರಾಕೃತಿಯ ಮೇಲ್ಮೈಗಳ ಮೇಲೆ ಮಿತಿಯನ್ನು ರೇಖಿಸುವುದರ ಮೂಲಕ ಅತಿಪರವಲಯಕ ತ್ರಿಕೋನವನ್ನು, ಹಾಗೂ ವರ್ತುಲದಂತಹಾ ಧನಾತ್ಮಕ ವಕ್ರಾಕೃತಿಯ ಮೇಲ್ಮೈಗಳ ಮೇಲೆ ಮಿತಿಯನ್ನು ರೇಖಿಸುವುದರ ಮೂಲಕ ವರ್ತುಲಾಕೃತಿಯ ತ್ರಿಕೋನವನ್ನು ಪಡೆದುಕೊಳ್ಳಬದುದು. ಆದ್ದರಿಂದ, ಭೂಮಿಯ ಮೇಲೆ ಬೃಹತ್‌ ತ್ರಿಕೋನವೊಂದನ್ನು ರೇಖಿಸಿದರೆ, ಅದರ ಕೋನಗಳ ಅಳತೆಯ ಒಟ್ಟು ಮೊತ್ತವು 180°ಗಿಂತ ಹೆಚ್ಚಿರುತ್ತದೆಂಬುದನ್ನು ತಿಳಿಯಬಹುದು. ತ್ರಿಕೋನವೊಂದನ್ನು ವರ್ತುಲದ ಮೇಲೆ ಅದರ ಪ್ರತಿ ಆಂತರಿಕ ಕೋನಗಳ ಅಳತೆಯು 90°ಗೆ ಸಮಾನವಿರುವಂತೆ, ಹಾಗೂ ಒಟ್ಟಾರೆಯಾಗಿ 270°ರ ಮೊತ್ತವನ್ನು ತಲುಪುವಂತೆ ಚಿತ್ರಿಸ/ರೇಖಿಸಬಹುದು.
ಬಾಹ್ಯ ಕೊಂಡಿಗಳು
ವರ್ಗ:ಬಹುಭುಜಾಕೃತಿಗಳು ವರ್ಗ:ತ್ರಿಕೋನಗಳು ವರ್ಗ:ತ್ರಿಕೋನ ಜ್ಯಾಮಿತಿ ವರ್ಗ:ಗಣಿತ ವರ್ಗ:ರೇಖಾಗಣಿತ
ದೇವದಾಸ್ ಗಾಂಧಿ
ದೇವದಾಸ್ ಗಾಂಧಿ, (1900-1958). ಮಹಾತ್ಮ ಗಾಂಧೀಜಿ ಮತ್ತು ಕಸ್ತೂರಬಾ ಗಾಂಧೀಯರ ೪ ಮಕ್ಕಳಲ್ಲಿ ಕೊನೆಯ ಮಗ.
ವೃತ್ತಿ ಜೀವನ
1923ರಲ್ಲಿ ದೆಹಲಿಯಲ್ಲಿ ಸ್ಥಾಪಿತವಾದ ಹಿಂದೂಸ್ಥಾನ್ ಟೈಮ್ಸ್ ಎಂಬ ಇಂಗ್ಲಿಷ್ ದಿನಪತ್ರಿಕೆಗೆ 1940ರಲ್ಲಿ ದೇವದಾಸ್ ಗಾಂಧಿಯವರು ಕಾರ್ಯನಿರ್ವಾಹಕ ಸಂಪಾದಕರಾಗಿ ನೇಮಕಗೊಂಡರು. ಆಗ ಇವರ ಅನುಭವ ಒಳ್ಳೆಯ ಪ್ರಯೋಜನಕ್ಕೆ ಬಂತು. ಸಹ ಸಂಪಾದಕರಾಗಿದ್ದ ದುರ್ಗಾದಾಸ್ ಅವರ ನೆರವಿನಿಂದ ಪತ್ರಿಕೆಯನ್ನು ಹೆಚ್ಚು ಜನಪ್ರಿಯವನ್ನಾಗಿ ಮಾಡಲು ಪ್ರಯತ್ನಿಸಿದರು. ಸ್ವಾತಂತ್ರ್ಯ ಹೋರಾಟ, ಕಾಂಗ್ರೆಸ್ ಧ್ಯೇಯ ಇವನ್ನು ಪ್ರತಿಪಾದಿಸುತ್ತಿದ್ದ ಈ ಪತ್ರಿಕೆ 1947ರಲ್ಲಿ, ರಾಷ್ಟ್ರಕ್ಕೆ ಸ್ವಾತಂತ್ರ್ಯ ಪ್ರಾಪ್ತವಾದ ಮೇಲೆ, ಸರ್ಕಾರದ ನೀತಿ-ಧೋರಣೆಗಳ ವಾಣಿಯಾಯಿತು. ಇದರ ಹಿಂದಿ ಅವತಾರಗಳಾದ ಹಿಂದೂಸ್ತಾನ್, ಹಿಂದೂಸ್ತಾನ್ ಸಾಪ್ತಾಹಿಕ ಇವೂ ಜನಪ್ರಿಯತೆ ಗಳಿಸಿದುವು. ಇದರ ಸಾಗರೋತ್ತರ ಆವೃತ್ತಿ ವಿದೇಶಗಳಲ್ಲಿಯ ರಾಷ್ಟ್ರೀಯರ ಪ್ರೀತಿಗೆ ಪಾತ್ರವಾಯಿತು. ದೇವದಾಸ್ ಗಾಂಧಿಯವರು 1947ರಲ್ಲಿ ಅಖಿಲಭಾರತ ಪತ್ರಕರ್ತರ ಸಮ್ಮೇಳನದ ಅಧ್ಯಕ್ಷರಾಗಿದ್ದರು,
ನಿಧನ
ದೇವದಾಸ ಗಾಂಧಿಯವರು 1958ರಲ್ಲಿ ನಿಧನವಾದರು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸಮೀಕ್ಷೆ
ಮಾನವರ ಸಂಶೋಧನೆಯಲ್ಲಿ, ಸಮೀಕ್ಷೆಯು ಜನರ ನಿರ್ದಿಷ್ಟ ಗುಂಪಿನಿಂದ ನಿರ್ದಿಷ್ಟ ಮಾಹಿತಿಯನ್ನು ಪಡೆಯುವ ಗುರಿಹೊಂದಿರುವ ಪ್ರಶ್ನೆಗಳ ಪಟ್ಟಿಯಾಗಿರುತ್ತದೆ. ಸಮೀಕ್ಷೆಗಳನ್ನು ದೂರವಾಣಿ, ಅಂಚೆ, ಅಂತರಜಾಲದ ಮೂಲಕ, ಮತ್ತು ಕೆಲವೊಮ್ಮೆ ಬಿಡುವಿಲ್ಲದ ರಸ್ತೆ ಮೂಲೆಗಳು ಅಥವಾ ಮಾಲ್‍ಗಳಲ್ಲಿ ಮುಖಾಮುಖಿಯಾಗಿ ನಡೆಸಬಹುದು. ಸಾಮಾಜಿಕ ಸಂಶೋಧನೆ ಹಾಗೂ ಜನಸಂಖ್ಯಾ ವಿಜ್ಞಾನದಂತಹ ಕ್ಷೇತ್ರಗಳಲ್ಲಿ ಜ್ಞಾನವನ್ನು ಹೆಚ್ಚಿಸಿಕೊಳ್ಳಲು ಸಮೀಕ್ಷೆಗಳನ್ನು ಬಳಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಸಾರ್ವಜನಿಕ ಅಭಿಪ್ರಾಯ
ದುಬೈ
UAE ರಚನೆಯ ೧೫೦ ವರ್ಷಗಳ ಮುಂಚೆಯೇ ನಗರವು ಅಸ್ತಿತ್ವದಲ್ಲಿತ್ತು ಎಂದು ಲಿಖಿತ ದಾಖಲೆಗಳು ಉಲ್ಲೇಖಿಸುತ್ತವೆ. ಕಾನೂನು, ರಾಜಕೀಯ, ಸೈನ್ಯ ಹಾಗೂ ಆರ್ಥಿಕ ಚಟುವಟಿಕೆಗಳು ಇತರೆ ಎಮಿರೇಟ್‌‌ಗಳೊಡನೆ ಒಕ್ಕೂಟ ಸಂರಚನೆಯಂತೆಯೇ ನಡೆದರೂ, ಪ್ರತಿ ಎಮಿರೇಟ್‌ ತನ್ನದೇ ಆದ ಪ್ರತ್ಯೇಕ ವ್ಯಾಪ್ತಿಯನ್ನು ಹೊಂದಿದೆ. ಅಂದರೆ ಸ್ಥಳೀಯ ನಾಗರಿಕ ಸೌಲಭ್ಯಗಳು ಹಾಗೂ ಮತ್ತದರ ಉಸ್ತುವಾರಿಗಳು ಹಾಗೂ ನಾಗರಿಕ ಕಾನೂನುಗಳ ಜಾರಿ ಕ್ರಿಯೆ ಆಯಾ ಪ್ರದೇಶಗಳಿಗೆ ಅನುಗುಣವಾಗಿರುತ್ತವೆ. ದುಬೈ ಅತಿ ಹೆಚ್ಚು ಜನಸಂಖ್ಯೆ ಹೊಂದಿರುವುದಲ್ಲದೇ, ವಿಸ್ತೀರ್ಣದಲ್ಲಿ ಎರಡನೆಯ ಅತಿ ದೊಡ್ಡ ಪ್ರದೇಶವಾಗಿದ್ದು ಅಬುಧಾಬಿ ಯ ನಂತರದ ಸ್ಥಾನ ಹೊಂದಿದೆ. ಅಬುದಾಭಿ-ದುಬೈಗಳಿಗೆ ಮಾತ್ರ ರಾಷ್ಟ್ರದ ಶಾಸನಸಭೆಯಲ್ಲಿ ರಾಷ್ಟ್ರೀಯ ಮಹತ್ವದ ವಿಚಾರಗಳಲ್ಲಿ ವಿಟೊ/ನಿರಾಕರಣಾ ಅಧಿಕಾರವಿದೆ. ದುಬೈ ನಗರವು ಅಲ್‌ ಮಕ್ತೂಮ್‌ ಸಾಮ್ರಾಜ್ಯದ ಆಳ್ವಿಕೆಯನ್ನು ೧೮೩೩ರ ಕಾಲದಿಂದಲೇ ಹೊಂದಿದೆ. ದುಬೈನ ಸದ್ಯದ ದೊರೆ ಮೊಹಮದ್ ಬಿನ್ ರಶೀದ್ ಅಲ್ ಮಕ್ತೂಮ್ ಅವರು UAEಯ ಪ್ರಧಾನಿ ಮತ್ತು ಉಪಾಧ್ಯಕ್ಷರೂ ಹೌದು.
ಎಮಿರೇಟ್‌ನ ಪ್ರಮುಖ ಆದಾಯದ ಮೂಲಗಳೆಂದರೆ ಪ್ರವಾಸೋದ್ಯಮ, ಸ್ಥಿರಾಸ್ತಿ ಮಾರಾಟ ಉದ್ಯಮ ಮತ್ತು ಹಣಕಾಸು ಸೇವೆಗಳು. ದುಬೈನ ಆರ್ಥಿಕತೆಯು ಬಹುಮುಖ್ಯವಾಗಿ ತೈಲೋದ್ಯಮವನ್ನು ಅವಲಂಬಿಸಿದ್ದರೂ, ಪ್ರಸ್ತುತ ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲಗಳ ಪೂರೈಕೆಯ ಆದಾಯವು ಒಟ್ಟು ಆರ್ಥಿಕತೆಯಾದ US$ ೩೭(೨೦೦೫) ಶತಕೋಟಿಗಳ ಮೊತ್ತದ ೬%{2006){2/}ಕ್ಕಿಂತ ಕಡಿಮೆ ಇದೆ. ಬದಲಿಗೆ ಸ್ಥಿರಾಸ್ತಿ ಮಾರಾಟ ಹಾಗೂ ನಿರ್ಮಾಣ ಕ್ಷೇತ್ರಗಳು, ಈಗಿನ ಬೃಹತ್‌ ಪ್ರಮಾಣದ ನಿರ್ಮಾಣ ಬೆಳವಣಿಗೆಯ ಮುನ್ನವೇ ೨೦೦೫ರಲ್ಲಿ ಆರ್ಥಿಕತೆಗೆ ೨೨.೬%ರಷ್ಟು ಕೊಡುಗೆ ನೀಡಿದ್ದವು.  ದುಬೈ ತನ್ನ ಸ್ಥಿರಾಸ್ತಿ ನಿರ್ಮಾಣ ಯೋಜನೆಗಳು ಮತ್ತು ಕ್ರೀಡಾಕೂಟಗಳ ಆಯೋಜನೆಯಿಂದ ಗಮನ ಸೆಳೆಯಿತು. ಈ ಹೆಚ್ಚಿದ ಗಮನ ಸೆಳೆಯುವಿಕೆಯು ಜಾಗತಿಕ ನಗರ ಹಾಗೂ ವಾಣಿಜ್ಯ ಕೇಂದ್ರವಾಗಿ ಹೊರಹೊಮ್ಮುವಿಕೆಯೊಂದಿಗೆ ಸೇರಿಕೊಂಡು ಇಲ್ಲಿನ ದಕ್ಷಿಣ ಏಷ್ಯಾದ ಕಾರ್ಮಿಕಶಕ್ತಿಗೆ ಸಂಬಂಧಿಸಿದಂತೆ  ಕಾರ್ಮಿಕ ಮತ್ತು ಮಾನವ ಹಕ್ಕುಗಳ ಪ್ರತಿಪಾದನೆ ಯೆಡೆ ಬೆಳಕು ಚೆಲ್ಲಿದೆ.  ೨೦೦೪ರಲ್ಲಿ ಸ್ಥಾಪಿತವಾದ ದುಬೈ ಇಂಟರ್‌ನ್ಯಾಷನಲ್‌ ಫೈನಾನ್ಸ್‌ ಸೆಂಟರ್‌ ಸಂಸ್ಥೆಯು ಬ್ಯಾಂಕುಗಳು ಹಾಗೂ ಹಣಕಾಸು ವ್ಯವಸ್ಥೆಗಳ ಅಂತರರಾಷ್ಟ್ರೀಯ ಕೇಂದ್ರವಾಗಿ ನ್ಯೂಯಾರ್ಕ್‌, ಲಂಡನ್‌ ಮತ್ತು ಹಾಂಗ್‌ಕಾಂಗ್‌ಗಳಿಗೆ ಪ್ರತಿಸ್ಪರ್ಧಿಯಾಗುವ ಉದ್ದೇಶದಿಂದ ಆರಂಭಿಸಿದ ಹೆಗ್ಗುರುತಿನ ಯೋಜನೆಯಾಗಿತ್ತು.
ವ್ಯುತ್ಪತ್ತಿ ಶಾಸ್ತ್ರ
೧೮೨೦ರ ದಶಕದಲ್ಲಿ ಬ್ರಿಟಿಷ್‌ ಇತಿಹಾಸಕಾರರು ದುಬೈಯನ್ನು ಅಲ್‌ ವಸ್‌ಲ್‌ ಎಂದು ಉಲ್ಲೇಖಿಸಿದ್ದಾರೆ. ಆದಾಗ್ಯೂ ಈ ಪ್ರದೇಶದ ದಂತಕಥೆ ಹಾಗೂ ಜಾನಪದ/ಐತಿಹ್ಯಗಳನ್ನು ದಾಖಲಿಸುವ ಹಾಗೂ ಮುಂದುವರೆಸುವುದಕ್ಕೆ ಮೌಖಿಕ ಸಂಪ್ರದಾಯವನ್ನು ಬಳಸುತ್ತಿದ್ದುದರಿಂದ UAEಯ ಅಥವಾ ಅದರ ವ್ಯಾಪ್ತಿಯ ಎಮಿರೇಟ್‌ಗಳ ಸಾಂಸ್ಕೃತಿಕ ಇತಿಹಾಸದ ಬಗ್ಗೆ ಕೆಲವೇ ದಾಖಲೆಗಳು ಮಾತ್ರ ಲಭ್ಯವಿವೆ. ದುಬೈ ಪದದ ಭಾಷಾಮೂಲವೇ ಚರ್ಚಾಸ್ಪದವಾಗಿದ್ದು, ಕೆಲವರು ಇದು ಪರ್ಷಿಯನ್‌ ಮೂಲದ್ದೆಂದರೆ, ಉಳಿದವರು ಇದನ್ನು ಅರೇಬಿಕ್‌ ಮೂಲದ್ದು ಎನ್ನುವರು. ಫೀಡೆಲ್‌/ಫೆಡೆಲ್‌ ಹಂದಾಲ್‌ ಎಂಬ UAEಯ ಇತಿಹಾಸ ಮತ್ತು ಸಂಸ್ಕೃತಿಯ ಸಂಶೋಧಕರ ಪ್ರಕಾರ ದುಬೈ ಎಂಬ ಪದವು ಜಾರಿಕೆ  ಎಂಬರ್ಥ ನೀಡುವ ದಬ (ಯಾದುಬ್‌  ಪದದ ವ್ಯುತ್ಪನ್ನವಾದ)ದಿಂದ ನಿಷ್ಪನ್ನವಾಗಿರಬಹುದು, ಹಾಗೂ ದುಬೈನ ಒಳಭಾಗದ ಕಡಲಚಾಚಿನ ಹರಿವಿಗೆ ಸಂಬಂಧಪಟ್ಟಿರಬಹುದು, ಆದರೆ ಕವಿ ಮತ್ತು ತಜ್ಞರಾದ/ಮೇಧಾವಿಯಾದ ಅಹಮದ್‌ ಮೊಹಮ್ಮದ್‌ ಒಬೈದ್‌ರು ಇದೇ ಪದದ ಮತ್ತೊಂದು ಅರ್ಥವಾದ ಪತಂಗ ದಿಂದ ಉತ್ಪನ್ನವಾಗಿರಬಹುದು ಎಂಬ ಅಭಿಪ್ರಾಯ ವ್ಯಕ್ತಪಡಿಸುತ್ತಾರೆ.
ಬುರ್ಜ್ ಖಲೀಫಾ
ಅತಿ ಎತ್ತರದ ಕಟ್ಟಡ:ನೋಡಿ:
ಇತಿಹಾಸ
thumb|200px|left|1960ರ ದಶಕದಲ್ಲಿನ ದುಬೈನ ಡೇರಾದ ಅಲ್ ರಾಸ್‌ ಜಿಲ್ಲೆ. ಆಗ್ನೇಯ ಅರೇಬಿಯನ್‌ ದ್ವೀಪಕಲ್ಪದ ಇಸ್ಲಾಮೀಕರಣಕ್ಕೆ ಮುನ್ನಿನ ಸಂಸ್ಕೃತಿಯ ಬಗ್ಗೆ, ಪೌರ್ವಾತ್ಯ ಹಾಗೂ ಪಾಶ್ಚಿಮಾತ್ಯ ವಿಶ್ವಗಳ ನಡುವಿನ ವಾಣಿಜ್ಯ ಕೇಂದ್ರಗಳಾಗಿದ್ದ ಅನೇಕ ಪ್ರಾಚೀನ ನಗರಗಳಿದ್ದವು ಎಂಬುದು ಬಿಟ್ಟರೆ ಹೆಚ್ಚಿನ ಮಾಹಿತಿ ಲಭ್ಯವಿಲ್ಲ. ದುಬೈ ಇಂಟರ್ನೆಟ್‌ ಸಿಟಿಯ ಬಳಿ ಒಳಚರಂಡಿ ಕಾಲುವೆಗಳ ನಿರ್ಮಾಣದ ಸಂದರ್ಭದಲ್ಲಿ ಸುಮಾರು ೭೦೦೦ ವರ್ಷಗಳಷ್ಟು ಹಳೆಯದಾದ ಮ್ಯಾಂಗ್ರೋವ್‌ ಮರ ಬೆಳೆಯಲಾಗುವಂತಹ ಪ್ರಾಚೀನ ಜವುಗುನೆಲದ ಅವಶೇಷಗಳನ್ನು ಪತ್ತೆಹಚ್ಚಲಾಗಿದೆ. ಈ ಪ್ರದೇಶವು ಸುಮಾರು ೫೦೦೦ ವರ್ಷಗಳ ಹಿಂದೆ ಸಮುದ್ರವು ನಗರದೊಳಕ್ಕೆ ನುಗ್ಗಿದಾಗ ಮರಳಿನಿಂದಾವೃತವಾಗಿದ್ದು ಪ್ರಸ್ತುತ ಕರಾವಳಿಯಾಗಿ ಪರಿಣಮಿಸಿದೆ. ಇಸ್ಲಾಮ್‌‌ಗಿಂತ ಮುಂಚೆ ಈ ಪ್ರದೇಶದ ಜನರು ಬಜಿರ್‌ (ಅಥವಾ ಬಜರ್‌)ನನ್ನು ಆರಾಧಿಸುತ್ತಿದ್ದರು. ಬೈಜಂಟೈನ್‌ ಮತ್ತು ಸಸ್ಸಾನಿಯನ್‌ ಸಾಮ್ರಾಜ್ಯಗಳು ಆ ಕಾಲದಲ್ಲಿನ ಶಕ್ತಿಯುತ ಆಳ್ವಿಕೆಗಳಾಗಿದ್ದು ಪ್ರದೇಶದ ಹೆಚ್ಚು ಭಾಗಗಳು ಸಸ್ಸಾನಿಯನ್‌ರ ವಶಕ್ಕೊಳಪಟ್ಟಿತ್ತು. ಪೂರ್ವದ ಮಹಮ್ಮದೀಯ ವಿಶ್ವದ ಉಮಯ್ಯದ್‌ ಖಲೀಫಾರು ಆಗ್ನೇಯ ಅರೇಬಿಯಾವನ್ನು ವಶಪಡಿಸಿಕೊಂಡು ಸಸ್ಸೇನಿಯನ್ನರನ್ನೂ ಹೊರಗೋಡಿಸಿದರು. ದುಬೈ ವಸ್ತುಸಂಗ್ರಹಾಲಯದವರು ಅಲ್‌-ಜುಮಾಯ್ರಾ (ಜುಮೇರಾ) ಪ್ರದೇಶದಲ್ಲಿ ಕೈಗೊಂಡ ಉತ್ಖನನ ಕಾರ್ಯಗಳಲ್ಲಿ ಉಮಯ್ಯದ್‌ ಅವಧಿಯ ಅನೇಕ ಕುಶಲವಸ್ತುಗಳು ಸಿಕ್ಕಿದವು. ದುಬೈ ಬಗೆಗಿನ ಪ್ರಾಚೀನ ದಾಖಲಿತ ಪ್ರಸ್ತಾಪ ೧೦೯೫ರ ಕಾಲದ್ದಾಗಿದ್ದು, ಅಂಡಲ್ಯೂಷನ್-ಅರಬ್‌ ಭೂಗೋಳಶಾಸ್ತ್ರಜ್ಞ ಅಬು ಅಬ್ದುಲ್ಲಾ ಅಲ್‌-ಬಕ್ರಿಯವರು ರಚಿಸಿದ "ಬುಕ್‌ ಆಫ್‌ ಜಿಯೋಗ್ರಫಿ" ಪುಸ್ತಕದಲ್ಲಿದೆ. ವೆನಿಸ್‌ನ ಮುತ್ತಿನ ವ್ಯಾಪಾರಿ ಗ್ಯಾಸ್‌ಪರೋ ಬಲ್ಬಿಯು ಈ ಪ್ರದೇಶಕ್ಕೆ ೧೫೮೦ರಲ್ಲಿ ಭೇಟಿ ಮಾಡಿದ್ದನಲ್ಲದೇ, ದುಬೈ (ದೈಬೈ)ಯನ್ನು ಅದರ ಮುತ್ತಿನ ವ್ಯವಹಾರಕ್ಕಾಗಿ ಪ್ರಸ್ತಾಪಿಸಿದ್ದನು. ದುಬೈ ಪಟ್ಟಣ ದ ಲಿಖಿತ ದಾಖಲೆಗಳು ಕೇವಲ ೧೭೯೯ರ ನಂತರದಲ್ಲಿ ಮಾತ್ರವೇ ಇವೆ.
thumb|200px|right|ಅಲ್‌ ಫಹೀದಿ ಕೋಟೆ 1799ರಲ್ಲಿ ನಿರ್ಮಿತವಾದ ಹಾಗೂ ದುಬೈನಲ್ಲಿ ಈಗಿರುವ ಕಟ್ಟಡಗಳಲ್ಲಿ ಅತ್ಯಂತ ಹಳೆಯ ಕಟ್ಟಡ – ಈಗ ದುಬೈ ವಸ್ತುಸಂಗ್ರಹಾಲಯದ ಭಾಗವಾಗಿದೆ.
ಭೌಗೋಳಿಕವಾಗಿ ಭಾರತದ ಸಾಮೀಪ್ಯ ದುಬೈಅನ್ನು ಒಂದು ಪ್ರಮುಖ ಸ್ಥಳವಾಗುವಂತೆ ಮಾಡಿತು. ದುಬೈ ನಗರವು ವಿದೇಶಿ ವರ್ತಕರಿಗೆ ತಂಗುದಾಣವಾಗಿತ್ತು, ಅವರಲ್ಲಿ ಸಾಕಷ್ಟು ಮಂದಿ ಭಾರತದ ವರ್ತಕರಿದ್ದರು, ಅವರಲ್ಲಿ ಕೆಲವರು ಅಂತಿಮವಾಗಿ ಅಲ್ಲಿಯೇ ನೆಲೆಯೂರಿದರು. ದುಬೈ ೧೯೩೦ರ ದಶಕದವರೆಗೂ ತನ್ನ ಮುತ್ತುಗಳ ರಫ್ತಿಗಾಗಿ ಪ್ರಸಿದ್ಧವಾಗಿತ್ತು. ಆದರೆ, ದುಬೈನ ಮುತ್ತುಗಳ ಉದ್ಯಮವು ವಿಶ್ವ ಸಮರ Iರ ಘಟನೆಗಳಿಂದ ಹಾಗೂ ನಂತರ ೧೯೨೦ರ ದಶಕದ ಕೊನೆಯಲ್ಲಿನ ಬೃಹತ್‌ ಕುಸಿತದಿಂದಾಗಿ ಸರಿಪಡಿಸಲಾಗದಷ್ಟು ಮಟ್ಟದಲ್ಲಿ ನಷ್ಟ ಹೊಂದಿತು. ಇದರ ಪರಿಣಾಮವಾಗಿ ನಗರದಿಂದ ಪರ್ಷಿಯನ್‌ ಕೊಲ್ಲಿಯ ಇತರೆಡೆಗಳಿಗೆ ಜನರು ವಲಸೆ ಹೋಗಲಾರಂಭಿಸಿದರು. ತನ್ನ ರಚನೆಯ ಕಾಲದಿಂದಲೇ, ದುಬೈ ನಿರಂತರವಾಗಿ ಅಬುಧಾಬಿಯೊಂದಿಗೆ ಪ್ರತಿಕೂಲವಾದ ಸಂಬಂಧವನ್ನೇ ಹೊಂದಿದೆ. ೧೯೪೭ರಲ್ಲಿ, ದುಬೈ ಮತ್ತು ಅಬುಧಾಬಿಗಳ ನಡುವಿನ ಗಡಿರೇಖೆಯ ಉತ್ತರ ಭಾಗದಲ್ಲಿನ ಗಡಿವಿವಾದವು, ವಿಕೋಪಕ್ಕೆ ಹೋಗಿ ಎರಡೂ ರಾಜ್ಯಗಳ ನಡುವೆ ಯುದ್ಧಕ್ಕೆ ಕಾರಣವಾಯಿತು. ಬ್ರಿಟಿಷರ ಮಧ್ಯಸ್ಥಿಕೆ ಹಾಗೂ ರಾಸ್‌ ಹಸಿಯನ್‌ ಪ್ರದೇಶದಲ್ಲಿ ಆಗ್ನೇಯದೆಡೆಗೆ ಉಭಯರಕ್ಷಕ ಗಡಿರೇಖೆಯ ರಚನೆಯಿಂದಾಗಿ ಯುದ್ಧದ ವಾತಾವರಣಕ್ಕೆ ತಾತ್ಕಾಲಿಕ ವಿರಾಮ ನೀಡಿತು.
UAEಯ ರಚನೆಯಾದ ನಂತರವೂ ಎರಡೂ ಎಮಿರೇಟ್‌ಗಳ ನಡುವೆ ಗಡಿತಕರಾರುಗಳು ಮುಂದುವರಿದವು ; ಇದು ಅಂತ್ಯಕಂಡಿದ್ದು ೧೯೭೯ರಲ್ಲಿ, ಆಗ ಔಪಚಾರಿಕ ಸಂಧಾನ ನಡೆದು, ಎರಡೂ ರಾಜ್ಯಗಳ ನಡುವಿನ ಗಡಿ ತಕರಾರುಗಳು ಮತ್ತು ಕದನಗಳು ನಿಂತವು. ಬ್ರಿಟಿಷರು ತಮ್ಮ ನಿರ್ವಹಣಾ ಕಛೇರಿಯನ್ನು ಷಾರ್ಜಾನಿಂದ ದುಬೈಗೆ ಸ್ಥಳಾಂತರಿಸಿದಾಗ ವಿದ್ಯುತ್‌‌, ದೂರವಾಣಿ ಸೇವೆಗಳು ಮತ್ತು ವಿಮಾನನಿಲ್ದಾಣವೊಂದನ್ನು ದುಬೈನಲ್ಲಿ ೧೯೫೦ರ ದಶಕದಲ್ಲಿ ಆರಂಭಿಸಲಾಯಿತು. ಪರ್ಷಿಯನ್‌ ಕೊಲ್ಲಿಯ ರೂಪಾಯಿ ಅಪಮೌಲ್ಯಗೊಂಡಾಗ ೧೯೬೬ರಲ್ಲಿ ನಗರವು ಹೊಸದಾಗಿ ರಚಿಸಲಾದ ಸ್ವತಂತ್ರ ರಾಷ್ಟ್ರ ಕತಾರ್‌ನೊಂದಿಗೆ ಸೇರಿಕೊಂಡು ಕತಾರ್‌‌/ದುಬೈ ರಿಯಾಲ್‌ ಎಂಬ ಹಣದ ಹೊಸ ಮಾನಕವನ್ನು ರಚಿಸಿತು. ಅದೇ ವರ್ಷದಲ್ಲಿ ದುಬೈನಲ್ಲಿ ತೈಲ ಸಂಗ್ರಹವನ್ನು ಪತ್ತೆಹಚ್ಚಲಾಯಿತಲ್ಲದೇ, ಅಂತರರಾಷ್ಟ್ರೀಯ ತೈಲ ಕಂಪೆನಿಗಳಿಗೆ ನಗರವು ರಿಯಾಯಿತಿಯನ್ನೂ ನೀಡಿತು. ತೈಲನಿಕ್ಷೇಪದ ಪತ್ತೆಯು ವಿದೇಶಿ ಕೆಲಸಗಾರರ, ಮುಖ್ಯವಾಗಿ ಭಾರತೀಯರ ಮತ್ತು ಪಾಕಿಸ್ತಾನಿ ಕೆಲಸಗಾರರ ಸಾಮೂಹಿಕ ಒಳವಲಸೆಗೆ ಕಾರಣವಾಯಿತು. ಇದರ ಪರಿಣಾಮವಾಗಿ, ಕೆಲ ಅಂದಾಜುಗಳ ಪ್ರಕಾರ ನಗರದ ಜನಸಂಖ್ಯೆಯು ೧೯೬೮ರ ಗಣನೆಯಿಂದ ೧೯೭೫ರ ಹೊತ್ತಿಗೆ ೩೦೦%ಗೂ ಹೆಚ್ಚಿನ ಪ್ರಮಾಣದಲ್ಲಿ ಏರಿತು.
೧೯೯೦ರ ಪರ್ಷಿಯನ್‌ ಕೊಲ್ಲಿ ಯುದ್ಧವು ನಗರದ ಮೇಲೆ ಭಾರೀ ಪರಿಣಾಮವನ್ನೇ ಬೀರಿತು. ಆರ್ಥಿಕವಾಗಿ, ದುಬೈನ ಬ್ಯಾಂಕ್‌ಗಳು ಆ ಪ್ರದೇಶದ ರಾಜಕೀಯ ಅಸ್ಥಿರತೆಯ ಕಾರಣದಿಂದ ಬೃಹತ್‌ ಪ್ರಮಾಣದಲ್ಲಿ ಹೂಡಿಕೆ ಹಿಂತೆಗೆತ ಕಂಡವು. ೧೯೯೦ರ ದಶಕದ ಅವಧಿಯಲ್ಲಿ, ಅನೇಕ ವಿದೇಶೀ ವರ್ತಕ ಸಮುದಾಯಗಳು — ಮೊದಲಿಗೆ ಪರ್ಷಿಯನ್‌ ಕೊಲ್ಲಿಯುಧ್ಧದ ಸಂದರ್ಭದಲ್ಲಿ ಕುವೈತ್‌ನಿಂದ, ನಂತರ ಷಿಯಾಗಳ ದಂಗೆಯ ಕಾರಣದಿಂದ ಬಹ್ರೇನ್‌ನಿಂದ ತಮ್ಮ ವ್ಯವಹಾರಗಳನ್ನು ದುಬೈಗೆ ಸ್ಥಳಾಂತರಿಸಿದವು. ಪರ್ಷಿಯನ್‌ ಕೊಲ್ಲಿ ಯುದ್ಧದ ಸಮಯದಲ್ಲಿ ಹಾಗೂ 2003ರ ಇರಾಕ್‌ ಆಕ್ರಮಣದ ಸಂದರ್ಭದಲ್ಲಿ ಮಿತ್ರಪಕ್ಷಗಳಿಗೆ ಜೆಬೆಲ್‌ ಅಲಿ ಮುಕ್ತ ವಲಯದಲ್ಲಿ ಇಂಧನಮರುಪೂರಣ ನೆಲೆಯಾಗಿ ದುಬೈ ಕಾರ್ಯನಿರ್ವಹಿಸಿತ್ತು. ಪರ್ಷಿಯನ್‌ ಕೊಲ್ಲಿ ಯುದ್ಧದ ನಂತರ ತೈಲದರಗಳ ಭಾರೀ ಏರಿಕೆಯು ದುಬೈಗೆ ಮುಕ್ತವ್ಯಾಪಾರ ಹಾಗೂ ಪ್ರವಾಸೋದ್ಯಮದ ಮೇಲೆ ಗಮನ ಕೇಂದ್ರೀಕರಿಸಲು ಪ್ರೋತ್ಸಾಹಿಸಿತು. ಜೆಬೆಲ್‌ ಅಲಿ ಮುಕ್ತ ವಲಯದ ಯಶಸ್ಸು ದುಬೈ ಇಂಟರ್ನೆಟ್‌ ಸಿಟಿ, ದುಬೈ ಮೀಡಿಯಾ ಸಿಟಿ ಮತ್ತು ದುಬೈ ಮಾರಿಟೈಮ್‌ ಸಿಟಿಗಳು ಸೇರಿದಂತೆ ಅದೇ ಮಾದರಿಯ ನವೀನ ಮುಕ್ತ ವಲಯಗಳ ಸಮುದಾಯವನ್ನು ಆರಂಭಿಸಲು ಉತ್ಸಾಹ ನೀಡಿತು. ವಿಶ್ವದ ಅತಿ ಎತ್ತರದ ಆಧಾರರಹಿತ/ಮುಕ್ತ ನಿಲುವಿನ ಹೋಟೆಲ್‌ ಬುರ್ಜ್‌ ಅಲ್‌ ಅರಬ್‌ನ ನಿರ್ಮಾಣ, ಹಾಗೂ ಹೊಸ ವಸತಿ ಸಮುಚ್ಛಯಗಳ ಅಭಿವೃದ್ಧಿಯು ದುಬೈಗೆ ಪ್ರವಾಸೋದ್ಯಮದಲ್ಲಿ ಪ್ರಚಾರ ನೀಡಲು ಸಹಾಯವಾಯಿತು. ೨೦೦೨ರಿಂದ, ದುಬೈನ ಕ್ಷಿತಿಜ ದಲ್ಲಿ ಎದ್ದು ಕಾಣುವಂತಹಾ ದ ಪಾಮ್‌ ಐಲೆಂಡ್ಸ್‌, ದ ವರ್ಲ್ಡ್‌ ಐಲೆಂಡ್ಸ್‌, ಬುರ್ಜ್‌ ದುಬೈ ಮತ್ತು ದ ಡೈನಾಮಿಕ್‌ ಟವರ್‌‌ನಂತಹಾ ಗಗನಚುಂಬಿ ಕಟ್ಟಡಗಳನ್ನು ನಿರ್ಮಿಸಲು ಖಾಸಗಿ ಸ್ಥಿರಾಸ್ತಿ ಮಾರಾಟ ಬಂಡವಾಳದಲ್ಲಿ ಏರಿಕೆ ಕಂಡುಬಂದಿದೆ. ಆದಾಗ್ಯೂ, ಇತ್ತೀಚಿನ ವರ್ಷಗಳಲ್ಲಿ ಹೆಚ್ಚು ಕಡಿಮೆ ದುಪ್ಪಟ್ಟಾದ ವಾಣಿಜ್ಯಿಕ ಹಾಗೂ ವಾಸ್ತವ್ಯದ ಬಾಡಿಗೆ ವೆಚ್ಚಗಳ ಕಾರಣದಿಂದಾಗಿ ಅಲ್ಲಿನ ನಿವಾಸಿಗಳ ಜೀವನವೆಚ್ಚದ ಏರಿಕೆಗೆ ಕಾರಣವಾಗಿ ಕಂಡುಬಂದ ಹಣದುಬ್ಬರ ದರ (೨೦೦೭ರಲ್ಲಿ ಗ್ರಾಹಕ ದರ ಸೂಚಿಯ ವಿರುದ್ಧ ೧೧.೨%ರಷ್ಟು)ದ ಏರಿಕೆಯೊಂದಿಗೆ ದೃಢ ಆರ್ಥಿಕ ಅಭಿವೃದ್ಧಿ ಬೆಳವಣಿಗೆ/ಏರಿಕೆಯು ಕಂಡುಬಂದಿದೆ.
ಭೂಗೋಳಶಾಸ್ತ್ರ
thumb|ದುಬೈ ನಗರದ ಭೂಪಟ. thumb|ರಾತ್ರಿಯ ಸಮಯದಲ್ಲಿ ದುಬೈ-ಷಾರ್ಜಾ-ಅಜ್ಮನ್‌‌ ಮೆಟ್ರೋಪಾಲಿಟನ್‌ ಪ್ರದೇಶ. thumb|ಮರಳುಗಾಡಿನ ಯಾತ್ರೆಯ ಸಮಯದಲ್ಲಿ ಕಂಡ ದುಬೈನ ಮರಳುಗಾಡುಗಳಲ್ಲಿನ ಮರಳಿನ ದಿಬ್ಬಗಳು
ದುಬೈ ನಗರವು ಯುನೈಟೆಡ್‌ ಅರಬ್‌ ಎಮಿರೇಟ್ಸ್‌ನ ಪರ್ಷಿಯನ್‌ ಕೊಲ್ಲಿಯ ಕರಾವಳಿಯಲ್ಲಿ ಸ್ಥೂಲವಾಗಿ ಸಮುದ್ರ ಮಟ್ಟದಲ್ಲಿದೆ (ಮೇಲೆ 16 m). ದುಬೈನ ಎಮಿರೇಟ್‌ ಅಬುಧಾಬಿಯೊಂದಿಗೆ ದಕ್ಷಿಣದಲ್ಲಿ, ಈಶಾನ್ಯದಲ್ಲಿ ಷಾರ್ಜಾದೊಂದಿಗೆ, ಮತ್ತು ಆಗ್ನೇಯದಲ್ಲಿ ಓಮನ್‌ ಸುಲ್ತಾನೇಟ್‌/ಸುಲ್ತಾನರ ಪ್ರಾಂತ್ಯಗಳೊಂದಿಗೆ ತನ್ನ ಗಡಿಗಳನ್ನು ಹಂಚಿಕೊಂಡಿದೆ. ಹಟ್ಟಾ, ಎಂಬ ಎಮಿರೇಟ್‌ನ ಕಿರು ಉಪಪ್ರಾಂತ್ಯವು ಮೂರು ದಿಕ್ಕುಗಳಲ್ಲಿ ಓಮನ್‌ನಿಂದ ಮತ್ತು ಅಜ್ಮನ್‌ ಎಮಿರೇಟ್‌ನಿಂದ(ಪಶ್ಚಿಮದಲ್ಲಿ) ಮತ್ತು ರಾಸ್‌ ಅಲ್‌ ಖೈಮಾ(ಉತ್ತರದಲ್ಲಿ)ಗಳಿಂದ ಸುತ್ತುವರೆಯಲ್ಪಟ್ಟಿದೆ. ಪರ್ಷಿಯನ್‌ ಕೊಲ್ಲಿಯು ಎಮಿರೇಟ್‌ನ ಪಶ್ಚಿಮ ಗಡಿಯಾಗಿ ಪರಿಣಮಿಸಿದೆ. ದುಬೈ 25.2697°N, 55.3095°Wನ ಸ್ಥಾನದಲ್ಲಿದೆ ಹಾಗೂ ೪,೧೧೪ km²(೧,೫೮೮ mi²)ಗಳ ವಿಸ್ತೀರ್ಣವನ್ನು ಹೊಂದಿದೆ.
ದುಬೈ ನಗರವು ಅರೇಬಿಯಾದ ಮರುಭೂಮಿಯ ಒಳಗೇ ಇದೆ. ಆದಾಗ್ಯೂ, ದುಬೈನ ಭೂಲಕ್ಷಣವು UAEಯ ದಕ್ಷಿಣ ಭಾಗಕ್ಕಿಂತ ಗಮನಾರ್ಹ ವ್ಯತ್ಯಾಸಗಳನ್ನು ಹೊಂದಿದೆ, ಎಂದರೆ ದುಬೈನ ಬಹುಪಾಲು ಪ್ರದೇಶವು ಮರಳು ತುಂಬಿದ ಬಂಜರು ಪ್ರದೇಶಗಳನ್ನು ಹೊಂದಿದ್ದರೆ, ರಾಷ್ಟ್ರದ ದಕ್ಷಿಣ ಭಾಗಗಳಲ್ಲಿ ಜಲ್ಲಿಸ್ತರಗಳಿಂದ ತುಂಬಿದ ಮರಳುಗಾಡಿದೆ. ಇಲ್ಲಿನ ಮರಳು ಬಹಳಷ್ಟು ಪುಡಿಪುಡಿಯಾದ ಚಿಪ್ಪುಗಳು ಮತ್ತು ಹವಳಗಳೊಂದಿಗೆ ಕೂಡಿದ್ದು, ನಯವಾಗಿ, ಶುಭ್ರವಾಗಿ ಮತ್ತು ಶ್ವೇತವರ್ಣದ್ದಾಗಿದೆ. ನಗರದ ಪೂರ್ವದಲ್ಲಿ ಸಬ್‌ಖಾ ಎಂದು ಕರೆಯಲ್ಪಡುವ ಉಪ್ಪಿನ ಪದರಗಳಿರುವ ಕರಾವಳಿ ಸಮತಲ ಪ್ರದೇಶವು ಉತ್ತರ-ದಕ್ಷಿಣ ದಿಕ್ಕುಗಳಲ್ಲಿ/ದಕ್ಷಿಣೋತ್ತರವಾಗಿ ಹಬ್ಬಿರುವ ಮರಳಿನ ದಿಬ್ಬಗಳನ್ನುಂಟು ಮಾಡಿದೆ. ದೂರದ ಪೂರ್ವಭಾಗದಲ್ಲಿ ಮರಳಿದ ದಿಬ್ಬಗಳು ದೊಡ್ಡದಾಗಿ ಕಬ್ಬಿಣದ ಆಕ್ಸೈಡ್‌ನಿಂದಾಗಿ ಕೆಂಪು ಬಣ್ಣದ ಛಾಯೆಗೆ ತಿರುಗಿರುತ್ತವೆ. ಮರಳಿರುವ ಮಟ್ಟಸ ಬಂಜರು ಪ್ರದೇಶವು ಪಶ್ಚಿಮದ ಹಜಾರ್‌ ಬೆಟ್ಟಗಳ ತನಕ ಹರಡಿದ್ದು,ಹಟ್ಟಾದಲ್ಲಿ ಓಮನ್‌ನೊಂದಿಗಿನ ದುಬೈನ ಗಡಿಯೊಟ್ಟಿಗೆ ಮುಂದುವರೆದಿರುತ್ತದೆ. ಪಶ್ಚಿಮದ ಹಜಾರ್‌ ಸರಣಿಯು ಶುಷ್ಕ, ಏರುತಗ್ಗುಗಳಿಂದ ಕೂಡಿದ ಮತ್ತು ನಂತರ ಮಟ್ಟಸವಾಗಿ ಬಿಡುವಂತಹಾ ಭೂಲಕ್ಷಣವನ್ನು ಹೊಂದಿದ್ದು, ಕೆಲ ಸ್ಥಳಗಳಲ್ಲಿ ಬೆಟ್ಟಗಳು ಸುಮಾರು ೧,೩೦೦ ಮೀಟರ್‌ಗಳಷ್ಟು ಎತ್ತರವಿವೆ. ದುಬೈನಲ್ಲಿ ಯಾವುದೇ ನೈಸರ್ಗಿಕ ನೀರಿನ ಮೂಲ ಅಥವಾ ಓಯಸಿಸ್‌ಗಳಿಲ್ಲ; ಆದಾಗ್ಯೂ, ದುಬೈ ನೈಸರ್ಗಿಕ ಕಡಲಿನ ಒಳಚಾಚು ದುಬೈ ಒಳಚಾಚುವನ್ನು ಹೊಂದಿದ್ದು, ದೊಡ್ಡ ಹಡಗುಗಳು ಒಳಬರುವಷ್ಟರ ಮಟ್ಟಿಗೆ ಆಳವಾಗುವ ಹಾಗೆ ಅದರ ಹೂಳನ್ನು ತೆಗೆದು ಅವಕಾಶ ಮಾಡಲಾಗಿದೆ. ದುಬೈ ಅನೇಕ ಅಡಚುಗಳು ಹಾಗೂ ಕಮರಿಗಳನ್ನು ಹೊಂದಿದ್ದು, ಇವು  ಪಶ್ಚಿಮದ ಅಲ್‌ ಹಜಾರ್‌ ಬೆಟ್ಟಗಳ ಬುಡಗಳ ಕೊನೆಯನ್ನು ಸೂಚಿಸುತ್ತವೆ. ದಕ್ಷಿಣ ದುಬೈನ ಬಹುಭಾಗವು ವಿಸ್ತಾರವಾದ ಮರಳು ದಿಬ್ಬಗಳನ್ನು ಹೊಂದಿದ್ದು, ಅಂತಿಮವಾಗಿ ಖಾಲಿ ಬೀಡು/ಎಂಪ್ಟಿ ಕ್ವಾರ್ಟರ್‌ ಎಂದು ಕರೆಯಲಾಗುವ ಮರಳುಭೂಮಿಯೆಡೆ ಸಾಗುತ್ತದೆ. ಭೂಕಂಪಕೇಂದ್ರದ ದೃಷ್ಟಿಯಿಂದ ನೋಡಿದರೆ, ದುಬೈ ಅತ್ಯಂತ ಸುಸ್ಥಿರ ಪ್ರದೇಶದಲ್ಲಿದೆ — ಅತ್ಯಂತ ಸಮೀಪದ ಭೂಕಂಪನ ದೋಷ ಹೊಂದಿರುವ ಝಾರ್ಗೋಸ್‌ ಫಾಲ್ಟ್‌ ಎಂಬ ಪ್ರದೇಶವು UAEಯಿಂದ ೧೨೦ km ದೂರದಲ್ಲಿದೆ ಹಾಗೂ ಇದು ದುಬೈನ ಮೇಲೆ ಯಾವುದೇ ರೀತಿಯ ಭೂಕಂಪನ ಪರಿಣಾಮ ಬೀರುವ ಸಾಧ್ಯತೆ ಇಲ್ಲ. ತಜ್ಞರು ಈ ಪ್ರದೇಶದಲ್ಲಿ ಪರ್ಷಿಯನ್‌ ಕೊಲ್ಲಿಯು ತ್ಸುನಾಮಿಯನ್ನು ಸೃಷ್ಟಿಸುವಷ್ಟು ಮಟ್ಟದ ಆಳ ಹೊಂದಿಲ್ಲವಾದ್ದರಿಂದ ತ್ಸುನಾಮಿಯ ಸಾಧ್ಯತೆಯೂ ಕನಿಷ್ಟವಾಗಿದೆ ಎಂದು ಅಂದಾಜಿಸುತ್ತಾರೆ.
ನಗರವನ್ನು ಸುತ್ತುವರೆದಿರುವ ಮರಳು ತುಂಬಿದ ಭೂಮಿಯು ಕಾಡು ಹುಲ್ಲನ್ನು ಹಾಗೂ ಅನಿಯತವಾಗಿ ಬೆಳೆಯುವ ಖರ್ಜೂರದ ಮರಗಳನ್ನು ಬೆಳೆಯಲು ಸೂಕ್ತವಾಗಿದೆ. ನಗರದ ಪೂರ್ವ ಭಾಗದಲ್ಲಿರುವ ಸಬ್‌ಖಾ ಬಯಲು ಪ್ರದೇಶಗಳಲ್ಲಿ ಮರಳುಗಾಡಿನ ಧೂಮ್ರನೀಲಿ ಬಣ್ಣದ ಹೂವುಗಳನ್ನು ಬೆಳೆದರೆ, ಅಕೇಷಿಯಾ ಮತ್ತು ಗಾಫ್‌ ಮರಗಳು ಪಶ್ಚಿಮದ ಅಲ್‌ ಹಜಾರ್‌ ಪರ್ವತ ಪ್ರದೇಶದ ಸಮೀಪದ ಮಟ್ಟಸ ಬಯಲು ಪ್ರದೇಶದಲ್ಲಿ ಬೆಳೆಯುತ್ತವೆ. ಖರ್ಜೂರ ಮತ್ತು ಬೇವಿನ ಮರಗಳಂಥ ಅನೇಕ ಸ್ಥಳೀಯ ಮರಗಳು ಹಾಗೂ ಆಮದಾದ ಯೂಕಲಿಪ್ಟಸ್‌ನಂತಹಾ ಮರಗಳು ದುಬೈನ ನೈಸರ್ಗಿಕ ಉದ್ಯಾನಗಳಲ್ಲಿ ಬೆಳೆಯುತ್ತವೆ. ಕಾಡುಕೊಕ್ಕರೆ, ಪಟ್ಟೆಯುಳ್ಳ ಕತ್ತೆಕಿರುಬ, ತೋಳ, ಮರಳುಗಾಡಿನ ನರಿ, ಗಿಡುಗ ಮತ್ತು ಅರೇಬಿಯನ್‌ ಆರಿಕ್ಸ್‌ ಜಿಂಕೆಗಳು ಮುಂತಾದವುಗಳು ದುಬೈನ ಮರಳುಗಾಡಿನಲ್ಲಿ ಸಾಮಾನ್ಯವಾಗಿ ಕಾಣುವ ಪಶು-ಪಕ್ಷಿ-ಪ್ರಾಣಿಗಳಾಗಿವೆ. ಯೂರೋಪ್‌, ಏಷ್ಯಾ ಮತ್ತು ಆಫ್ರಿಕಾಗಳ ನಡುವಿನ ಪಕ್ಷಿಗಳ ವಲಸೆಯ ಮಾರ್ಗದಲ್ಲಿ ದುಬೈ ಬರುವುದರಿಂದ ವಸಂತ ಹಾಗೂ ಶರದೃತುಗಳಲ್ಲಿ ೩೨೦ಕ್ಕೂ ಹೆಚ್ಚು ವಲಸೆ ಹೋಗುವ ಪಕ್ಷಿ ಸಂಕುಲಗಳು ಎಮಿರೇಟ್‌ ಮೂಲಕ ಹಾದುಹೋಗುತ್ತವೆ. ಹಮ್ಮರ್‌ ಸೇರಿದಂತೆ ೩೦೦ಕ್ಕೂ ಹೆಚ್ಚಿನ ಮೀನಿನ ತಳಿಗಳಿಗೆ ದುಬೈನ ಜಲಮೂಲಗಳು ನೆಲೆಯಾಗಿವೆ.
ದುಬೈ ಒಳಚಾಚುವು ನಗರದ ಮೂಲಕ ಈಶಾನ್ಯ ದಿಕ್ಕಿನಿಂದ ನೈಋತ್ಯ ದಿಕ್ಕಿನೆಡೆಗೆ ಹಾದು ಹೋಗುತ್ತದೆ. ನಗರದ ಪೂರ್ವ ಭಾಗವು ಡೇರಾ ಪ್ರದೇಶವೆಂದೆನಿಸಿದ್ದು ಪೂರ್ವದಲ್ಲಿ ಷಾರ್ಜಾ ಎಮಿರೇಟ್‌ನಿಂದ ಹಾಗೂ ದಕ್ಷಿಣದಲ್ಲಿ ಅಲ್‌ ಅವೀರ್‌ ಪಟ್ಟಣದಿಂದಾವೃತವಾಗಿದೆ. ದುಬೈ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಡೇರಾ ಪ್ರದೇಶದ ದಕ್ಷಿಣದಲ್ಲಿದ್ದರೆ, ಪರ್ಷಿಯನ್‌ ಕೊಲ್ಲಿಯ ಉತ್ತರ ಭಾಗದಲ್ಲಿ ಪಾಮ್‌ ಡೇರಾ ಪ್ರದೇಶವಿದೆ. ದುಬೈನ ಸ್ಥಿರಾಸ್ತಿ ಉದ್ಯಮದ ತೀವ್ರ ಬೆಳವಣಿಗೆಯು ಜುಮೇರಾ ಕರಾವಳಿ ಪಟ್ಟಿಯಲ್ಲಿ ಬರುವ ದುಬೈ ಒಳಚಾಚುವಿನ ಪಶ್ಚಿಮ ಭಾಗದಲ್ಲಿ ಕೇಂದ್ರಿತಗೊಂಡಿದೆ. ರಷೀದ್‌ ಬಂದರು, ಜೆಬೆಲ್‌ ಅಲಿ, ಬುರ್ಜ್‌ ಅಲ್‌ ಅರಬ್‌‌, ಪಾಮ್‌ ಜುಮೇರಾ ಮತ್ತು ಬಿಸಿನೆಸ್‌ ಬೇಯಂತಹಾ ವಸ್ತುಗಳ ಮೇಲೆ ಆಧಾರಿತವಾದ ಮುಕ್ತ ವ್ಯಾಪಾರ ವಲಯಗಳೆಲ್ಲಾ ಇದೇ ಪ್ರದೇಶದಲ್ಲಿವೆ. ಐದು ಪ್ರಮುಖ ಹಾದಿ/ಹೆದ್ದಾರಿ/ಗಳಾದ — E 11 (ಷೇಕ್‌ ಜಾಯೆದ್‌ ರಸ್ತೆ ), E 311 (ಎಮಿರೇಟ್ಸ್‌ ರಸ್ತೆ ), E 44 (ದುಬೈ-ಹಟ್ಟಾ ಹೆದ್ದಾರಿ ), E 77 (ದುಬೈ-ಅಲ್‌ ಹಬಬ್‌ ರಸ್ತೆ) ಮತ್ತು E 66 (ಔದ್‌ ಮೆಥಾ ರಸ್ತೆ )ಗಳು — ದುಬೈ ಮೂಲಕ ಹಾದು, ನಗರವನ್ನು ಇತರೆ ಪಟ್ಟಣಗಳಿಗೆ ಹಾಗೂ ಎಮಿರೇಟ್‌ಗಳಿಗೆ ಸಂಪರ್ಕಿಸುತ್ತವೆ. ಇವುಗಳೊಂದಿಗೆ, ಅನೇಕ ಪ್ರಮುಖ ನಗರದೊಳಗಿನ ಮಾರ್ಗಗಳಾದ D 89 (ಅಲ್‌ ಮಕ್ತೂಮ್‌ ರಸ್ತೆ/ವಿಮಾನನಿಲ್ದಾಣ ರಸ್ತೆ), D 85 (ಬನಿಯಾಸ್‌ ರಸ್ತೆ), D 75 (ಷೇಕ್‌ ರಷೀದ್‌ ರಸ್ತೆ ), D 73 (ಅಲ್‌ ಧಿಯಫಾ ರಸ್ತೆ ), D 94 (ಜುಮೇರಾ ರಸ್ತೆ) ಮತ್ತು D 92 (ಅಲ್‌ ಖಲೀಜ್‌/ಅಲ್‌ ವಾಸ್‌ಲ್‌ ರಸ್ತೆ )ಗಳು ನಗರದೊಳಗಿನ ಅನೇಕ ಬಡಾವಣೆಗಳನ್ನು ಸಂಪರ್ಕಿಸುತ್ತವೆ. ನಗರದ ಪೂರ್ವ ಹಾಗೂ ಪಶ್ಚಿಮ ಭಾಗಗಳನ್ನು ಅಲ್‌ ಮಕ್ತೂಮ್‌‌ ಸೇತುವೆ, ಅಲ್‌ ಗರ್‌ಹೌದ್‌ ಸೇತುವೆ, ಅಲ್‌ ಷಿಂದಗಾ ಸುರಂಗ, ಬಿಸಿನೆಸ್‌ ಬೇ ಹಾಯಿದಾರಿ ಮತ್ತು ತೂಗು ಸೇತುವೆಗಳು ಪರಸ್ಪರ ಸಂಪರ್ಕಿಸುತ್ತವೆ.
ಆಡಳಿತ ಮತ್ತು ರಾಜಕೀಯ
thumb|200px|ದುಬೈನಲ್ಲಿ ಸುಮಾರು 250,000 ಕಾರ್ಮಿಕರು ಬಹಳಷ್ಟು ಮಟ್ಟಿಗೆ, ದಕ್ಷಿಣ ಏಷ್ಯನ್ನರು, ದಿನಕ್ಕೆ US$10ಗಿಂತಲೂ ಕಡಿಮೆ ವೇತನಕ್ಕೆ ದುಬೈ ಮರೀನಾದಂತಹಾ ಸ್ಥಿರಾಸ್ತಿ ನಿರ್ಮಾಣ ಯೋಜನೆಗಳಲ್ಲಿ ಕೆಲಸ ಮಾಡುತ್ತಿದ್ದಾರೆ ದುಬೈನ ಆಡಳಿತವು ಸಾಂವಿಧಾನಿಕ ಏಕಚಕ್ರಾಧಿಪತ್ಯವನ್ನು ಪಾಲಿಸುತ್ತಿದ್ದು ೧೮೩೩ರಿಂದ ಅಲ್‌ ಮಕ್ತೂಮ್‌‌ ವಂಶದವರ ಆಳ್ವಿಕೆಯಲ್ಲಿದೆ. ಪ್ರಸಕ್ತ ದೊರೆ, ಮೊಹಮ್ಮದ್‌ ಬಿನ್‌ ರಷೀದ್‌ ಅಲ್‌ ಮಕ್ತೂಮ್‌ರು‌, ಯುನೈಟೆಡ್‌ ಅರಬ್‌ ಎಮಿರೇಟ್ಸ್‌‌ನ ಪ್ರಧಾನಿ ಹಾಗೂ ಒಕ್ಕೂಟದ ಉಚ್ಚ ಸಮಿತಿಯ/ಸುಪ್ರೀಂ ಕೌನ್ಸಿಲ್‌ ಆಫ್‌ ದ ಯೂನಿಯನ್‌(SCU)ನ ಸದಸ್ಯರೂ ಆಗಿದ್ದಾರೆ. UAEಯ ಸರ್ವೋಚ್ಚ ಒಕ್ಕೂಟ ಶಾಸನಸಭೆಯಾದ ಫೆಡರಲ್ ನ್ಯಾಷನಲ್ ಕೌನ್ಸಿಲ್/ಒಕ್ಕೂಟ ರಾಷ್ಟ್ರೀಯ ಸಮಿತಿ(FNC)ಗೆ ಎರಡು ಅವಧಿಗಳಿಗೆ ದುಬೈ ೮ ಸದಸ್ಯರನ್ನು ನೇಮಕ ಮಾಡುತ್ತದೆ. ದುಬೈ ಮುನಿಸಿಪಾಲಿಟಿ ಸಂಸ್ಥೆಯನ್ನು (DM) ೧೯೫೪ರಲ್ಲಿ ಆಗಿನ ದುಬೈ ದೊರೆ, ರಷೀದ್‌ ಬಿನ್‌ ಸಯೀದ್‌ ಅಲ್‌ ಮಕ್ತೂಮ್‌‌ರು ನಗರ ಯೋಜನೆ, ನಾಗರೀಕ ಸೇವೆಗಳು ಮತ್ತು ಸ್ಥಳೀಯ ಸೇವೆಗಳ ಉಸ್ತುವಾರಿಗಾಗಿ ಸ್ಥಾಪಿಸಿದರು. DMಯು ದುಬೈ ನಿಯೋಜಿತ ಆಡಳಿತಗಾರರಾದ ಹಮ್‌ದನ್‌ ಬಿನ್‌ ರಷೀದ್‌ ಅಲ್‌ ಮಕ್ತೂಮ್‌‌ರ ಅಧ್ಯಕ್ಷತೆಯಲ್ಲಿ, ರಸ್ತೆ ಸಾರಿಗೆ ವಿಭಾಗ, ಯೋಜನೆ ಮತ್ತು ಸರ್ವೇಕ್ಷಣೆ ವಿಭಾಗ, ಪರಿಸರ ಮತ್ತು ಸಾರ್ವಜನಿಕ ಆರೋಗ್ಯ ವಿಭಾಗ ಹಾಗೂ ಹಣಕಾಸು ವ್ಯವಹಾರಗಳ ವಿಭಾಗಗಳಂತಹಾ ಅನೇಕ ವಿಭಾಗಗಳನ್ನು ಹೊಂದಿದೆ. ೨೦೦೧ರಲ್ಲಿ, ದುಬೈ ಮುನಿಸಿಪಾಲ್ಟಿಯು ಇ-ಗವರ್ನಮೆಂಟ್ ಯೋಜನೆಯೊಂದನ್ನು ಆರಂಭಿಸಿ ಅದರಲ್ಲಿ ನೀಡಬೇಕಾದ ನಗರಸೇವೆಗಳ ಪೈಕಿ ೪೦ ಸೇವೆಗಳನ್ನು ತನ್ನ ವೆಬ್‌ ಪೋರ್ಟಲ್‌/ಜಾಲತಾಣದ ಮೂಲಕ ನೀಡಲು ಯೋಜಿಸಿತ್ತು(ದುಬೈ.ae). ಅಕ್ಟೋಬರ್‌ ೨೦೦೧ರ ಹೊತ್ತಿಗೆ ಅಂತಹಾ ಹದಿಮೂರು ಸೇವೆಗಳನ್ನು ಜಾರಿಗೊಳಿಸಲಾಯಿತು, ಉಳಿದ ಸೇವೆಗಳೂ ಭವಿಷ್ಯದಲ್ಲಿ ಕಾರ್ಯಗತಗೊಳ್ಳುವ ಆಶಯವಿದೆ.
ದುಬೈ ಮತ್ತು ರಸ್‌ ಅಲ್‌ ಖೈಮಾ ಇವೆರಡು ಎಮಿರೇಟ್‌ಗಳು ಮಾತ್ರವೇ ಯುನೈಟೆಡ್‌ ಅರಬ್‌ ಎಮಿರೇಟ್ಸ್‌‌ನ ಒಕ್ಕೂಟ ನ್ಯಾಯಾಲಯ ವ್ಯವಸ್ಥೆಗೆ ಬದ್ಧರಾಗಿಲ್ಲ. ಎಮಿರೇಟ್‌ನ ನ್ಯಾಯಾಲಯಗಳು ಮೊದಲ ಹಂತದ ನ್ಯಾಯಾಲಯ/ಕೋರ್ಟ್ ಆಫ್ ಫಸ್ಟ್ ಇನ್‌ಸ್ಟೆನ್ಸ್‌, ಮನವಿ ದಾಖಲಿಕೆಯ ನ್ಯಾಯಾಲಯ/ಕೋರ್ಟ್ ಆಫ್ ಅಪೀಲ್ ಹಾಗೂ ರದ್ದತಿಯ ನ್ಯಾಯಾಲಯ/ಕೋರ್ಟ್ ಆಫ್ ಕ್ಯಾಸೆಶನ್ ಎಂಬ ಮೂರು ವಿಭಾಗಗಳನ್ನು ಹೊಂದಿವೆ. ಮೊದಲ ಹಂತದ ನ್ಯಾಯಾಲಯವು ಎಲ್ಲಾ ರೀತಿಯ ಪೌರ ಪ್ರಕರಣಗಳನ್ನು ತೀರ್ಮಾನಿಸುವ ನಾಗರಿಕ/ಪೌರ/ಸಿವಿಲ್‌ ನ್ಯಾಯಾಲಯವನ್ನು, ಆರಕ್ಷಕರ ದೂರುಗಳ ತೀರ್ಮಾನಗಳನ್ನು ಕೈಗೊಳ್ಳುವ ದಂಡ ನ್ಯಾಯಾಲಯವನ್ನು; ಹಾಗೂ ಮುಸ್ಲಿಮರ ನಡುವಿನ ವಿವಾದಗಳನ್ನು ಪರಿಹರಿಸುವ ಷರಿಯಾ ನ್ಯಾಯಾಲಯಗಳನ್ನು ಹೊಂದಿರುತ್ತದೆ. ಮುಸ್ಲಿಮೇತರರು ಷರಿಯಾ ನ್ಯಾಯಾಲಯಕ್ಕೆ ಬಾಧ್ಯರಲ್ಲ. ರದ್ದತಿಯ ನ್ಯಾಯಾಲಯವು ಎಮಿರೇಟ್‌ನ ಸರ್ವೋಚ್ಚ ನ್ಯಾಯಾಲಯವಾಗಿದ್ದು ಕೇವಲ ಕಾನೂನುಗಳಿಗೆ ಸಂಬಂಧಪಟ್ಟ ವಿವಾದಗಳನ್ನು ಮಾತ್ರವೇ ತೀರ್ಮಾನಿಸುತ್ತದೆ. ೧೯೫೬ರಲ್ಲಿ ನೈಫ್‌ ಪ್ರದೇಶದಲ್ಲಿ ಸ್ಥಾಪಿಸಲಾದ ದುಬೈ ಪೊಲೀಸ್ ಪಡೆಯು ಇಡೀ ಎಮಿರೇಟ್‌ನ ಕಾನೂನುಪರಿಧಿಯನ್ನು ಪಾಲಿಸುವ ಜವಾಬ್ದಾರಿಯನ್ನು ಹೊತ್ತಿದ್ದು, ದುಬೈನ ದೊರೆಯಾದ ಮೊಹಮ್ಮದ್‌ ಬಿನ್‌ ರಷೀದ್‌ ಅಲ್‌ ಮಕ್ತೂಮ್‌‌ರ ನೇರ ನಿಯಂತ್ರಣದಲ್ಲಿರುತ್ತದೆ. ದುಬೈ ಮುನಿಸಿಪಾಲಿಟಿಯು ನಗರದ ಶುಚಿತ್ವ ಹಾಗೂ ಒಳಚರಂಡಿ ವ್ಯವಸ್ಥೆಗಳ ಮೇಲ್ವಿಚಾರಣೆ ಹೊಂದಿರುತ್ತದೆ. ನಗರದ ತ್ವರಿತ ಬೆಳವಣಿಗೆಯು ಒಳಚರಂಡಿ ವ್ಯವಸ್ಥೆಯ ನಿರ್ವಹಣೆಯ ಮಿತಿಯನ್ನು ಮೀರಿದ್ದು, ನಿರ್ವಹಣೆಯು ಕಷ್ಟಕರವೆನಿಸಿದೆ.
UAEಯ ಸಂವಿಧಾನದ ೨೫ನೇ ಪರಿಚ್ಛೇದವು ಜನಾಂಗ,ರಾಷ್ಟ್ರೀಯತೆ, ಧಾರ್ಮಿಕ ನಂಬಿಕೆ ಅಥವಾ ಸಾಮಾಜಿಕ ಸ್ಥಾನಮಾನಗಳನ್ನು ಗಣಿಸದೇ ಎಲ್ಲರನ್ನೂ ಸಮಾನವಾಗಿ ಪರಿಗಣಿಸಬೇಕು ಎಂದು ಹೇಳುತ್ತದೆ. ದುಬೈನ ೨೫೦,೦೦೦ ವಿದೇಶಿ ಕಾರ್ಮಿಕರಲ್ಲಿ ಅನೇಕರನ್ನು ಮಾನವ ಹಕ್ಕುಗಳ ಕಾವಲುಪಡೆಯ ನಿರ್ದೇಶನದ ಪ್ರಕಾರ ಹೇಳುವುದಾದರೆ "ಕಡಿಮೆ ದರ್ಜೆಯ ಜನರಂತೆ" ನಡೆಸಿಕೊಳ್ಳಲಾಗುತ್ತಿದೆ. ಇಲ್ಲಿನ ಕಾರ್ಮಿಕರು "ಒಂದು ಕೋಣೆಯಲ್ಲಿ ಎಂಟು ಜನ ವಾಸಿಸುತ್ತಾರೆ, ತಮ್ಮ ಆದಾಯದ ಒಂದು ಭಾಗವನ್ನು ಕೆಲವೊಮ್ಮೆ ತಾವು ವರ್ಷಗಟ್ಟಲೆ ನೋಡಲಾಗದಿರುವ ತಮ್ಮ ಕುಟುಂಬ ಸದಸ್ಯರಿಗೆ ಕಳಿಸುತ್ತಾರೆ" ಎಂದು NPR ವರದಿ ಮಾಡಿದೆ. 21 ಮಾರ್ಚ್‌ 2006ರಂದು, ಬುರ್ಜ್‌ ದುಬೈನ ನಿರ್ಮಾಣ ಕಾಮಗಾರಿ ಪ್ರದೇಶದ ಕಾರ್ಮಿಕರು, ಬಸ್‌ಗಳ ಸಮಯಪಾಲನೆ ಮತ್ತು ಕೆಲಸದ ಪರಿಸರದ ಬಗ್ಗೆ ಉದ್ವಿಗ್ನರಾಗಿ ದೊಂಬಿ ಎದ್ದರು: ಕಾರುಗಳನ್ನು, ಕಚೇರಿಗಳನ್ನು, ಗಣಕಗಳನ್ನು ಮತ್ತು ನಿರ್ಮಾಣ ಸಾಮಗ್ರಿಗಳನ್ನು ಧ್ವಂಸಗೊಳಿಸಿದರು. ಜಾಗತಿಕ ಆರ್ಥಿಕ ಕುಸಿತದ ಬಿಸಿ ದುಬೈನ ಕಾರ್ಮಿಕ ವರ್ಗಕ್ಕೂ ವಿಶೇಷವಾಗಿ ತಟ್ಟಿದ್ದು, ಅನೇಕರಿಗೆ ವೇತನ ಆಗದಿರುವುದು ಮಾತ್ರವಲ್ಲ, ಜೊತೆಗೆ ಅವರು ದೇಶದ ಹೊರಗೆ ಹೋಗಲಾಗದಂತ ಪರಿಸ್ಥಿತಿಯನ್ನು ನಿರ್ಮಿಸಿದೆ. thumb|BMW ಸೆಡಾನ್‌ನಲ್ಲಿ ದುಬೈ ಆರಕ್ಷಕ ಪಡೆ
೧೫-ವರ್ಷ ವಯಸ್ಸಿನ ಅಲೆಕ್ಸಾಂಡ್ರೆ ರಾಬರ್ಟ್‌‌ ಎಂಬ ಫ್ರೆಂಚ್‌-ಸ್ವಿಸ್‌ ಪ್ರಜೆಯ ಮೇಲಿನ HIV ಪೀಡಿತ[49]ನೊಬ್ಬನು ಒಳಗೊಂಡಂತೆ ಸ್ಥಳೀಯ ಮೂವರು ನಡೆಸಿದ ಅತ್ಯಾಚಾರ ಪ್ರಕರಣದ ಹಾಗೂ ಇತ್ತೀಚಿಗೆ ನಡೆದ ಕೆಳಮಟ್ಟದ ಬದುಕು ಮತ್ತು ಅಲ್ಪ ವೇತನ ನೀಡಿಕೆಯ ವಿರುದ್ಧ ಪ್ರತಿಭಟನೆ ನಡೆಸಿದ್ದ ಆರೋಪದ ಮೇಲೆ ವಲಸಿಗ ಕಾರ್ಮಿಕರ ಸಾಮೂಹಿಕ ಬಂಧನದ ಬಗೆಗಿನ ಮಾಹಿತಿಯನ್ನು ಕಲೆ ಹಾಕಲು ಪ್ರಯತ್ನಿಸಿದಾಗ ಹಾಗೂ ಹೊರಬಂದ ವಿಚಾರಗಳು ವಿದೇಶೀಯರ ಮೇಲಿನ ದುಬೈ ನ್ಯಾಯಾಲಯದ ತೀರ್ಪುಗಳ ಬಗ್ಗೆ ಬೆಳಕು ಚೆಲ್ಲಿದವು.[50] ವೇಶ್ಯಾವಾಟಿಕೆಯು, ಕಾನೂನುಬಾಹಿರವಾಗಿದ್ದರೂ ಆರ್ಥಿಕತೆಯು ಪ್ರಮುಖವಾಗಿ ಪ್ರವಾಸೋದ್ಯಮ ಹಾಗೂ ವ್ಯಾಪಾರದ ಮೇಲೆ ಆಧಾರಿತವಾದುದರಿಂದ ಎಮಿರೇಟ್‌ನಲ್ಲಿ ರಾಜಾರೋಷವಾಗಿ ನಡೆಯುತ್ತದೆ. ಅಮೇರಿಕನ್‌ ಸೆಂಟರ್‌ ಫಾರ್‌ ಇಂಟರ್‌ನ್ಯಾಷನಲ್‌ ಪಾಲಿಸಿ ಸ್ಟಡೀಸ್‌ (AMCIPS) ಎಂಬ ಸಂಸ್ಥೆಯು ನಡೆಸಿದ ಸಂಶೋಧನೆಯ ಪ್ರಕಾರ ರಷ್ಯದ ಹಾಗೂ ಇಥಿಯೋಪಿಯಾದ ಮಹಿಳೆಯರು ಅತಿ ಸಾಮಾನ್ಯವಾಗಿ ವೇಶ್ಯೆಯರಾಗಿದ್ದು, ಇವರೊಂದಿಗೆ ಕೆಲ ಆಫ್ರಿಕನ್‌ ದೇಶಗಳ ಮಹಿಳೆಯರು ಇದ್ದರು. ಇಷ್ಟೇ ಅಲ್ಲದೇ ಸುಸಂಘಟಿತವಾದ ಸಾಗರದಾಚೆಯ ವೇಶ್ಯಾವಾಟಿಕೆಯ ಜಾಲದ ಭಾಗವಾಗಿ ಭಾರತೀಯ ವೇಶ್ಯೆಯರೂ ಇದ್ದಾರೆ.[51] ೨೦೦೭ರ ದುಬೈ : ನೈಟ್‌ ಸೀಕ್ರೆಟ್ಸ್‌  ಎಂಬ  ಶೀರ್ಷಿಕೆಯ PBS ಸಾಕ್ಷ್ಯ ಚಿತ್ರವೊಂದರ ವರದಿಯ ಪ್ರಕಾರ ಅಲ್ಲಿನ ಕ್ಲಬ್‌ಗಳಲ್ಲಿ ವೇಶ್ಯಾವಾಟಿಕೆಯನ್ನು ಅಧಿಕಾರಿ ವರ್ಗವೇ ಅವಕಾಶ ನೀಡುತ್ತದೆ ಹಾಗೂ ಅನೇಕ ವಿದೇಶಿ ಮಹಿಳೆಯರು ಅಲ್ಲಿ ಸಿಗುವ ಹಣದಿಂದ ಆಕರ್ಷಿತರಾಗಿ ಯಾವುದೇ ಬಲಾತ್ಕಾರವಿಲ್ಲದೇ ವೇಶ್ಯಾವಾಟಿಕೆಯಲ್ಲಿ ತೊಡಗುತ್ತಾರೆ.
ಜನಸಂಖ್ಯಾ ವಿವರ
ದುಬೈನ ಅಂಕಿಅಂಶಗಳ ಕೇಂದ್ರ ಕಚೇರಿ ಕೈಗೊಂಡ ಜನಗಣತಿಯ ಪ್ರಕಾರ, ೨೦೦೬ರ ಹೊತ್ತಿಗೆ ಎಮಿರೇಟ್‌ನ ಜನಸಂಖ್ಯೆ ೧,೪೨೨,೦೦೦ರಷ್ಟಿದ್ದು, ಇವರಲ್ಲಿ ೧,೦೭೩,೦೦೦ ಮಂದಿ ಪುರುಷರು ಹಾಗೂ ೩೪೯,೦೦೦ ಮಂದಿ ಮಹಿಳೆಯರಿದ್ದರು.
ಈ ಪ್ರದೇಶವು ೪೯೭.೧ ಚದರ ಮೈಲಿಗಳಷ್ಟು (೧,೨೮೭.೪ km೨) ವಿಸ್ತಾರವಾಗಿದೆ. ಜನಸಂಖ್ಯಾ ಸಾಂದ್ರತೆಯು ೪೦೮.೧೮/km೨ರಷ್ಟಿದ್ದು ಇಡೀ ರಾಷ್ಟ್ರದ ಎಂಟು ಪಟ್ಟಿಗಿಂತ ಹೆಚ್ಚಿದೆ. ದುಬೈ ನಗರವು ಆ ಪ್ರಾಂತ್ಯದಲ್ಲಿಯೇ ಎರಡನೇ ಅತ್ಯಂತ ದುಬಾರಿ ನಗರವಾಗಿದ್ದು, ವಿಶ್ವದ ೨೦ನೇ ಅತಿ ದುಬಾರಿ ವೆಚ್ಚದ ನಗರವಾಗಿದೆ.
೧೯೯೮ರ ಹಾಗೆ, ಎಮಿರೇಟ್‌ನ ೧೭%ರಷ್ಟು ಜನರು UAE ರಾಷ್ಟ್ರೀಯರಿದ್ದರು. ಸರಿ ಸುಮಾರು ವಲಸಿಗರಲ್ಲಿ ೮೫% ಮಂದಿ (ಹಾಗೂ ಎಮಿರೇಟ್‌ನ ಒಟ್ಟು ಜನಸಂಖ್ಯೆಯ ೭೧%ರಷ್ಟು ಮಂದಿ) ಏಷ್ಯನ್ನರಾಗಿದ್ದರು, ಪ್ರಮುಖವಾಗಿ ಭಾರತೀಯರು (೫೧%), ಪಾಕಿಸ್ತಾನಿಗಳು (೧೫%), ಬಾಂಗ್ಲಾದೇಶೀಯರು (೧೦%) ಮತ್ತು ಇತರರಿದ್ದರು (೧೦%). ಆದಾಗ್ಯೂ ಕಾಲುಭಾಗದಷ್ಟು ಜನರ ಮೂಲ ಪ್ರದೇಶ ನೆರೆಯ ಇರಾನ್‌ ಎನ್ನಲಾಗಿದೆ. ಇದರೊಂದಿಗೆ, ಜನಸಂಖ್ಯೆಯ ೧೬%ರಷ್ಟು ಮಂದಿಯನ್ನು (ಅಥವಾ ೨೮೮,೦೦೦ ವ್ಯಕ್ತಿಗಳು) ಸಾಮೂಹಿಕ ಕಾರ್ಮಿಕ ವಸತಿಪ್ರದೇಶದಲ್ಲಿ ವಾಸಿಸುತ್ತಿರುವವರನ್ನು ಅವರ ಜನಾಂಗ ಇಲ್ಲವೇ ರಾಷ್ಟ್ರೀಯತೆಯ ಮೇಲೆ ಗುರುತಿಸದೇ, ಅವರನ್ನು ಮೊದಲಿಗೇ ಏಷ್ಯನ್ನರೆಂದು ಭಾವಿಸಲಾಗಿತ್ತು. ಎಮಿರೇಟ್‌ನಲ್ಲಿನ ವ್ಯಕ್ತಿಗಳ ಸರಾಸರಿ ವಯಸ್ಸು ಸುಮಾರು ೨೭ ವರ್ಷಗಳು. ಅಪರಿಷ್ಕೃತ ಜನನ ದರವು ೨೦೦೫ರ ಹಾಗೆ, ಸುಮಾರು ೧೩.೬%ರಷ್ಟಿದ್ದರೆ, ಅಪರಿಷ್ಕೃತ ಮರಣದರವು ೧%ರಷ್ಟಿದೆ.
ಆರ್ಥಿಕತೆ
ದುಬೈನ ಸಮಗ್ರ ಅಂತರ್ದೇಶೀಯ ಉತ್ಪಾದನೆಯು ೨೦೦೫ರ ಹಾಗೆ US$೩೭ ಶತಕೋಟಿಗಳಷ್ಟಿತ್ತು. ದುಬೈನ ಆರ್ಥಿಕತೆಯು ತೈಲೋದ್ಯಮದ ಮೇಲೆಯೇ ಅವಲಂಬಿತವಾಗಿದ್ದರೂ, ತೈಲ ಮತ್ತು ನೈಸರ್ಗಿಕ ಅನಿಲಗಳ ಆದಾಯವು ಪ್ರಸ್ತುತ ಎಮಿರೇಟ್‌ನ ೬%ಕ್ಕಿಂತ ಕಡಿಮೆ ಇದೆ. ದುಬೈ ದಿನಕ್ಕೆ ೨೪೦,೦೦೦ ಬ್ಯಾರೆಲ್‌ಗಳಷ್ಟು ತೈಲವನ್ನು ಹಾಗೂ ಗಣನೀಯ ಪ್ರಮಾಣದ ಅನಿಲವನ್ನು ಕಡಲ ತೀರದಿಂದ ದೂರದ ಕ್ಷೇತ್ರಗಳಲ್ಲಿ ಉತ್ಪಾದಿಸುತ್ತದೆ ಎಂದು ಅಂದಾಜಿಸಲಾಗಿದೆ. UAEಯ ಅನಿಲ ಆದಾಯದಲ್ಲಿ ಎಮಿರೇಟ್‌ನ ಪಾಲು ಸುಮಾರು ೨%ರಷ್ಟಿದೆ. ದುಬೈನ ತೈಲ ನಿಕ್ಷೇಪಗಳ ಸಾಮರ್ಥ್ಯವು ಗಮನಾರ್ಹ ಪ್ರಮಾಣದಲ್ಲಿ ಇಳಿಕೆಯಾಗುತ್ತಿದೆ ಹಾಗೂ ಇನ್ನು ೨೦ ವರ್ಷಗಳಲ್ಲಿ ಬರಿದಾಗುವವೆಂದು ಅಂದಾಜಿಸಲಾಗಿದೆ. ಸ್ಥಿರಾಸ್ತಿ ಮತ್ತು ನಿರ್ಮಾಣ (೨೨.೬%), ವ್ಯಾಪಾರ/ವಾಣಿಜ್ಯ (೧೬%), ಉದ್ಯಮ (೧೫%) ಮತ್ತು ಹಣಕಾಸು ಸೇವೆಗಳು (೧೧%) ದುಬೈನ ಆರ್ಥಿಕತೆಗೆ ಅತಿ ಹೆಚ್ಚಿನ ಕೊಡುಗೆ ನೀಡುತ್ತಿರುವ ಕ್ಷೇತ್ರಗಳು.
ಸಿಟಿ ಮೇಯ‌ರ್ಸ್‌‌ ನ ಸಮೀಕ್ಷೆಯ ಪ್ರಕಾರ ದುಬೈ ನಗರವು ವಿಶ್ವದ ಅತ್ಯುತ್ತಮ ಹಣಕಾಸು ಸ್ಥಳಗಳಲ್ಲಿ ೪೪ನೆಯದಾಗಿದೆ, ಹಾಗೂ ಸಿಟಿ ಮೇಯರ್ಸ್‌‌‌ ನ ಮತ್ತೊಂದು ವರದಿಯ ಪ್ರಕಾರ ದುಬೈ ನಗರವು ಅತಿ ಹೆಚ್ಚಿನ ಕೊಳ್ಳುವ ಸಾಮರ್ಥ್ಯ(PPP)ದ ಆಧಾರದ ಮೇಲೆ ವಿಶ್ವದ ೩೩ನೇ ಶ್ರೀಮಂತ ನಗರವಾಗಿದೆ. ದುಬೈ ಅಂತರರಾಷ್ಟ್ರೀಯ ಹಣಕಾಸು ವ್ಯವಸ್ಥೆಗಳ ಕೇಂದ್ರವೂ ಆಗಿದ್ದು ಮಾಸ್ಟರ್ ಕಾರ್ಡ್ ವರ್ಲ್ಡ್ ವೈಡ್ ಸೆಂಟರ್ಸ್‌ ಆಫ್ ಕಾಮರ್ಸ್ ಇಂಡೆಕ್ಸ್ (೨೦೦೭)ನ ಸಮೀಕ್ಷೆಯ ಪ್ರಕಾರ ಅತ್ಯುನ್ನತ ೫೦ ಜಾಗತಿಕ ಹಣಕಾಸು ನಗರಗಳಲ್ಲಿ ೩೭ನೇ ಶ್ರೇಯಾಂಕ ಪಡೆದುಕೊಂಡಿದೆಯಲ್ಲದೇ, ಮಧ್ಯಪೂರ್ವ ಪ್ರದೇಶದಲ್ಲಿ ೧ನೇ ಸ್ಥಾನದಲ್ಲಿದೆ.
ದುಬೈ ಮರು-ರಫ್ತು ಮಾಡುವ ರಾಷ್ಟ್ರಗಳಲ್ಲಿ ಪ್ರಮುಖವಾದುವೆಂದರೆ ಇರಾನ್‌ (US$ ೭೯೦ ದಶಲಕ್ಷ), ಭಾರತ (US$ ೨೦೪ ದಶಲಕ್ಷ) ಮತ್ತು ಸೌದಿ ಅರೇಬಿಯಾ (US$ ೧೯೪ ದಶಲಕ್ಷ )ಗಳು. ಎಮಿರೇಟ್‌ ಆಮದು ಮಾಡಿಕೊಳ್ಳುವ ಪ್ರಮುಖ ರಾಷ್ಟ್ರಗಳೆಂದರೆ ಜಪಾನ್‌ (US$ ೧.೫ ಶತಕೋಟಿ ), ಚೀನಾ (US$೧.೪ ಶತಕೋಟಿ) ಮತ್ತು ಯುನೈಟೆಡ್‌ ಸ್ಟೇಟ್ಸ್‌ (US$ ೧.೪ ಶತಕೋಟಿ).
೧೯೭೦ರ ದಶಕದಲ್ಲಿ ನಿರ್ಮಿಸಲ್ಪಟ್ಟ ದುಬೈನ ಜೆಬೆಲ್‌ ಅಲಿ ಬಂದರು, ವಿಶ್ವದಲ್ಲೇ ಅತ್ಯಂತ ದೊಡ್ಡ ಮಾನವ ನಿರ್ಮಿತ ಬಂದರಾಗಿದ್ದು, ಹಡಗುಗಳ ಓಡಾಟದ ದಟ್ಟಣೆಯ ಸಾಮರ್ಥ್ಯಕ್ಕೆ ಸಂಬಂಧಿಸಿದಂತೆ ಜಾಗತಿಕವಾಗಿ ಎಂಟನೇ ಸ್ಥಾನದಲ್ಲಿದೆ. ದುಬೈ ನಗರದುದ್ದಕ್ಕೂ ನಿರ್ದಿಷ್ಟ ಉದ್ಯಮಗಳಿಗೆ ಮುಕ್ತ ವಲಯಗಳನ್ನು ಸ್ಥಾಪಿಸುವ ಮೂಲಕ IT ಮತ್ತು ಹಣಕಾಸುಗಳಂತಹಾ ಸೇವೆಗಳ ಉದ್ಯಮ ಕೇಂದ್ರವಾಗುತ್ತಿದೆ. ದುಬೈ ಇಂಟರ್ನೆಟ್‌ ಸಿಟಿ, ದುಬೈ ಮೀಡಿಯಾ ಸಿಟಿಗಳೊಂದಿಗೆ IT ಕಂಪೆನಿಗಳಾದ EMC ಕಾರ್ಪೋರೇಷನ್‌, Oracle ಕಾರ್ಪೋರೇಷನ್‌, Microsoft, ಮತ್ತು IBM, ಹಾಗೂ MBC, CNN, BBC, Reuters, Sky News ಮತ್ತು APಗಳಂತಹಾ ಮಾಧ್ಯಮ ಸಂಸ್ಥೆಗಳನ್ನು ಹೊಂದಿರುವ TECOM (ದುಬೈ ಟೆಕ್ನಾಲಜಿ, ಎಲೆಕ್ಟ್ರಾನಿಕ್‌ ಕಾಮರ್ಸ್‌ ಅಂಡ್‌ ಮೀಡಿಯಾ ಫ್ರೀ ಝೋನ್‌ ಅಥಾರಿಟಿ) ಅಂತಹಾ ಒಂದು ಉದ್ಯಮ ವಲಯವಾಗಿದೆ.
ದುಬೈ ಫೈನಾನ್ಷಿಯಲ್‌ ಮಾರ್ಕೆಟ್‌‌ (DFM) ಸಂಸ್ಥೆಯನ್ನು ಮಾರ್ಚ್‌ ೨೦೦೦ರಲ್ಲಿ ಸ್ಥಳೀಯ ಹಾಗೂ ವಿದೇಶಿ ಎರಡೂ ಮಾದರಿಯ ವ್ಯವಹಾರ ಸುರಕ್ಷತಾ ಪತ್ರಗಳು ಮತ್ತು ಬಾಂಡ್‌ಗಳನ್ನು ಪೂರೈಸುವ ಮಾಧ್ಯಮಿಕ ಮಾರುಕಟ್ಟೆಯಾಗಿ ಸ್ಥಾಪಿಸಲಾಯಿತು. ೨೦೦೬ನೇ ಸಾಲಿನ ನಾಲ್ಕನೇ ತ್ರೈಮಾಸಿಕದ ಹಾಗೆ, ಈ ಸಂಸ್ಥೆಯ ವಹಿವಾಟಿನ ಪ್ರಮಾಣ ಸುಮಾರು ೪೦೦ ಶತಕೋಟಿ ಷೇರುಗಳಾಗಿದ್ದು, ಒಟ್ಟಾರೆಯಾಗಿ US$ ೯೫ ಶತಕೋಟಿ ಮೌಲ್ಯದ್ದಾಗಿತ್ತು. DFM ಸಂಸ್ಥೆಯು ಸುಮಾರು US$ ೮೭ ಶತಕೋಟಿಯಷ್ಟು ಬಂಡವಾಳ ಹೂಡಿಕೆಯನ್ನು ಹೊಂದಿದೆ.
ವ್ಯಾಪಾರ-ಆಧಾರಿತ, ಆದರೆ ತೈಲ-ಅವಲಂಬಿತ, ಆರ್ಥಿಕತೆಯಿಂದ ಸೇವೆಗಳು ಹಾಗೂ ಪ್ರವಾಸೋದ್ಯಮ ಅಭಿಮುಖವಾಗಿಸುವ ಸರ್ಕಾರದ ನಿರ್ಧಾರವು ಸ್ಥಿರಾಸ್ತಿ ಉದ್ಯಮದ ಮೌಲ್ಯವನ್ನು ಹೆಚ್ಚಿಸಿದುದರ ಪರಿಣಾಮವಾಗಿ ೨೦೦೪–೨೦೦೬ರ ಸಾಲಿನಿಂದಾದ ಸ್ಥಿರಾಸ್ತಿಗಳ ಬೆಲೆ ಏರಿಕೆಗೆ ಕಾರಣವಾಗಿದೆ. ದುಬೈನ ಸ್ಥಿರಾಸ್ತಿ ಮಾರುಕಟ್ಟೆಯ ದೀರ್ಘಕಾಲೀನ ಮೌಲ್ಯಾಂಕನವು ಇಳಿಕೆಯನ್ನು ತೋರಿಸಿವೆ, ಹೇಗಾದರೂ ಕೆಲ ಸ್ಥಿರಾಸ್ತಿಗಳು ೨೦೦೧ರಿಂದ ನವೆಂಬರ್‌ ೨೦೦೮ರವರೆಗೆ ತಮ್ಮ ಮೌಲ್ಯದ ೬೪%ರಷ್ಟು ಇಳಿಕೆಯನ್ನು ಕಂಡವು. ಬೃಹತ್‌ ಪ್ರಮಾಣದ ಸ್ಥಿರಾಸ್ತಿ ಅಭಿವೃದ್ಧಿ ಯೋಜನೆಗಳಿಂದಾಗಿ ಎಮಿರೇಟ್ಸ್‌ ಟವರ್ಸ್‌‌, ಬುರ್ಜ್‌‌ ದುಬೈ, ಪಾಮ್‌ ಐಲೆಂಡ್ಸ್‌‌ ಮತ್ತು ವಿಶ್ವದ ಎರಡನೇ ಅತಿ ಎತ್ತರದ ಹಾಗೂ ಅತ್ಯಂತ ದುಬಾರಿ ಹೋಟೆಲ್‌ ಬುರ್ಜ್‌ ಅಲ್‌ ಅರಬ್‌‌ನಂತಹಾ, ವಿಶ್ವದಲ್ಲೇ ಅತಿ ಎತ್ತರದ ಗಗನಚುಂಬಿ ಕಟ್ಟಡಗಳ ಹಾಗೂ ಅತಿ ದೊಡ್ಡ ನಿರ್ಮಾಣ ಯೋಜನೆಗಳಿಗೆ ಕಾರಣವಾಯಿತು.
ದುಬೈನ ಸ್ಥಿರಾಸ್ತಿ ಮಾರುಕಟ್ಟೆಯು ಮಂದವಾದ ಆರ್ಥಿಕ ವಾತಾವರಣದಿಂದಾಗಿ ೨೦೦೮/೨೦೦೯ರ ಸಾಲಿನಲ್ಲಿ ಗಮನಾರ್ಹ ಕುಸಿತವನ್ನು ಕಂಡಿತು. ಷೇಕ್‌ನ ಮೊಹಮ್ಮದ್‌ ಅಲ್‌-ಅಬ್ಬರ್‌ ಸಮಿತಿಯು ಅಂತರರಾಷ್ಟ್ರೀಯ ಮುದ್ರಣ ಮಾಧ್ಯಮಕ್ಕೆ ತಿಳಿಸಿದಂತೆ ಡಿಸೆಂಬರ್‌ ೨೦೦೮ರಲ್ಲಿ ಎಮಾರ್‌ ಸಂಸ್ಥೆಯು US$ ೭೦ ಶತಕೋಟಿಗಳಷ್ಟು ಜಮಾವನ್ನು ಹೊಂದಿದ್ದು ದುಬೈ ರಾಜ್ಯವು ಹೆಚ್ಚುವರಿಯ US$ ೧೦ ಶತಕೋಟಿಯಷ್ಟು ಜಮಾವನ್ನು ಹೊಂದಿದೆಯಲ್ಲದೇ  ಸ್ಥಿರಾಸ್ತಿಗಳಲ್ಲಿ ಅಂದಾಜು ೩೫೦ ಶತಕೋಟಿಯಷ್ಟು ಹಿಡುವಳಿ ಹೊಂದಿದೆ. ೨೦೦೯ರ ಮೊದಲ ಭಾಗದ ಹೊತ್ತಿಗೆ, ಪರಿಸ್ಥಿತಿಯು ಮತ್ತಷ್ಟು ವಿಕೋಪಕ್ಕೆ ಹೋಗಿ ಜಾಗತಿಕ ಆರ್ಥಿಕ ಕುಸಿತವು ಆಸ್ತಿಗಳ ಮೌಲ್ಯ, ನಿರ್ಮಾಣ ಹಾಗೂ ಉದ್ಯೋಗ ಕ್ಷೇತ್ರಗಳಲ್ಲಿ ಭಾರಿ ನಷ್ಟವನ್ನುಂಟು ಮಾಡಿತು.
ಫೆಬ್ರವರಿ ೨೦೦೯ರ ಹೊತ್ತಿಗೆ ದುಬೈನ ವಿದೇಶಿ ಸಾಲವು ಎಮಿರೇಟ್‌ನ ೨೫೦,೦೦೦ UAE ನಾಗರಿಕರ ಮೇಲೆ apprx. USD ೧೦೦ ಶತಕೋಟಿಯಷ್ಟಿದ್ದು, ಪ್ರತಿ ನಾಗರಿಕನ ಮೇಲೆ ೪೦೦,೦೦೦ USDನಷ್ಟು ವಿದೇಶಿ ಸಾಲದ ಹೊರೆಯನ್ನು ಹೊರೆಸಿದೆ. ದುಬೈನ ಸ್ಥಿರಾಸ್ತಿ ಹೂಡಿಕೆ ಕ್ಷೇತ್ರವನ್ನೂ ಒಳಗೊಂಡಂತೆ ದುಬೈ ಆರ್ಥಿಕತೆಯ ಅನೇಕ ವೈವಿಧ್ಯಮಯ ಕ್ಷೇತ್ರಗಳ ವಿವರಣಾತ್ಮಕ ವಿಶ್ಲೇಷಣೆ/ಪರಾಮರ್ಶೆಗಾಗಿ ನೋಡಿ http://www.೨daydubai.com/pages/dubai-property-sector.php - ಇಲ್ಲಿ ಸಹಾ ನೋಡಬಹುದು http://www.೨daydubai.com/pages/dubai-economy.php.
ಸಾರಿಗೆ
thumb|right|200px|ಡೇರಾ ಮತ್ತು ಬುರ್‌‌ ದುಬೈ ನಡುವಿನ ಸಾರಿಗೆಯ ಸಾಂಪ್ರದಾಯಿಕ ವ್ಯವಸ್ಥೆ ಅಬ್ರಾಗಳು thumb|right|200px|ದುಬೈ ಮೆಟ್ರೋ, ಅದರ ಉದ್ಘಾಟನೆ ದಿನ thumb|right|200px|ದುಬೈ ಮೆಟ್ರೋ ನಿಲ್ದಾಣ, ಅಕ್ಟೋಬರ್‌ 2009ರಲ್ಲಿ
ದುಬೈ ಮಹಾನಗರದಲ್ಲಿ ರಸ್ತೆಗಳು ಮತ್ತು ಸಾರಿಗೆ ಪ್ರಾಧಿಕಾರದಿಂದ ಸಾರಿಗೆಯನ್ನು ನಿಯಂತ್ರಿಸಲಾಗುತ್ತದೆ. ಸಾರ್ವಜನಿಕ ಸಾರಿಗೆ ಜಾಲವು ವಿಪರೀತ ದಟ್ಟಣೆಯ ಹಾಗೂ ಸ್ಥಿರತೆಯ ಸಮಸ್ಯೆಯನ್ನು ಎದುರಿಸುತ್ತಿದ್ದು, ಇದನ್ನು ಪರಿಹರಿಸಲು ನಗರದ ಜನಸಂಖ್ಯೆಯು ೩.೫ ದಶಲಕ್ಷಕ್ಕೂ ಮೀರಬಹುದಾಗಿರುವ ೨೦೨೦ನೇ ಇಸವಿಯ ಹೊತ್ತಿಗೆ ಪೂರೈಸಲು ಉದ್ದೇಶಿಸಲಾಗಿರುವ AED೭೦ ಶತಕೋಟಿಗೂ ಹೆಚ್ಚಿನ ವೆಚ್ಚದ ಸುಧಾರಣಾ ಯೋಜನೆಯೂ ಸೇರಿದಂತೆ ಬೃಹತ್‌ ಹೂಡಿಕೆಯ ಯೋಜನೆಗಳನ್ನು ಕೈಗೊಳ್ಳಲಾಗುತ್ತಿದೆ.
ಎಮಿರೇಟ್ಸ್‌ ಏರ್‌ಲೈನ್ಸ್‌ ಸಂಸ್ಥೆಯ ಕೇಂದ್ರವಾಗಿರುವ ದುಬೈ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವು (IATA: DXB), ದುಬೈ ಮಹಾ ನಗರಕ್ಕೆ ಹಾಗೂ ರಾಷ್ಟ್ರದ ಇತರೆ ಎಮಿರೇಟ್‌ಗಳಿಗೆ ಸೇವೆ ನೀಡುತ್ತದೆ. ದುಬೈ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವು ಒಟ್ಟಾರೆಯಾಗಿ ೩೭ ದಶಲಕ್ಷಕ್ಕೂ ಹೆಚ್ಚಿನ ಪ್ರಯಾಣಿಕರನ್ನು ಹಾಗೂ ೧.೮ ದಶಲಕ್ಷ ಟನ್‌ಗಳಷ್ಟು ಸರಕು ಸಾಗಾಣಿಕೆಯನ್ನು ೨೦೦೮ನೇ ಸಾಲಿನಲ್ಲಿ ನಿರ್ವಹಿಸಿದೆ. ೨೦೦೮ರ ಹಾಗೆ, ದುಬೈ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವು ವಿಶ್ವದಲ್ಲೇ 20ನೇ ಅವಿಶ್ರಾಂತ ವಿಮಾನನಿಲ್ದಾಣವಾಗಿದ್ದುದಲ್ಲದೇ, ೩೫ ದಶಲಕ್ಷಕ್ಕೂ ಹೆಚ್ಚಿನ ಅಂತರರಾಷ್ಟ್ರೀಯ ಪ್ರಯಾಣಿಕರ ಗಣನೆಯೊಂದಿಗೆ, ಅಂತರರಾಷ್ಟ್ರೀಯ ಪ್ರಯಾಣಿಕರ ದಟ್ಟಣೆಯ ಗಣನೆಯಲ್ಲಿ, ವಿಶ್ವದ 6ನೇ ಅವಿಶ್ರಾಂತ ಅಂತರರಾಷ್ಟ್ರೀಯ ವಿಮಾನನಿಲ್ದಾಣವೆಂಬ ಕೀರ್ತಿ ಪಡೆಯಿತು. ಪ್ರಮುಖ ಪ್ರಯಾಣಿಕರ ದಟ್ಟಣೆಯ ಕೇಂದ್ರವಾಗಿರುವುದು ಮಾತ್ರವಲ್ಲದೇ, ೨೦೦೮ರ ಸಾಲಿನಲ್ಲಿ ಈ ವಿಮಾನ ನಿಲ್ದಾಣವು ೧.೮೨೪ ದಶಲಕ್ಷ ಟನ್‌ಗಳಷ್ಟು ಸರಕನ್ನು ನಿರ್ವಹಿಸುವ ಮೂಲಕ ವಿಶ್ವದ 11ನೇ ಅವಿಶ್ರಾಂತ ವಿಮಾನನಿಲ್ದಾಣವೆನಿಸಿರುವುದಲ್ಲದೇ ೨೦೦೭ರ ಸಾಲಿಗೆ ಹೋಲಿಸಿದಂತೆ ೯.೪%ರಷ್ಟು ಸರಕು ಸಾಗಣೆಯ ದಟ್ಟಣೆಯಲ್ಲಿ ಹೆಚ್ಚಳ ಕಂಡಿದೆ. ಎಮಿರೇಟ್ಸ್‌ ಏರ್‌ಲೈನ್‌ ಸಂಸ್ಥೆಯು ದುಬೈನ ರಾಷ್ಟ್ರೀಯ ವಿಮಾನಯಾನ ಸಂಸ್ಥೆಯಾಗಿದ್ದು, ೬ ಖಂಡಗಳ, ೬೧ ರಾಷ್ಟ್ರಗಳಲ್ಲಿನ ೧೦೧ ಸ್ಥಳಗಳಿಗೆ ತನ್ನ ಸೇವೆ ನೀಡುತ್ತಿದೆ.